Bevanda u Sarajevu razgovarao s izaslanstvom MMF-a – Hrvatska riječ\nPredsjedavajući Vijeća ministara BiH Vjekoslav Bevanda razgovarao je danas u Sarajevu s izaslanstvom Međunarodnog monetarnog fonda (MMF) koju je predvodio šef misije MMF za BiH Costas Christou.\nU uvodnom obraćanju, predsjedavajući Bevanda je upoznao izaslanstvo MMF-a sa osnovnim načelima koja su utvrđena na Savjetodavnoj grupi Fiskalnog vijeća BiH, priopćila je Služba za informiranje Vijeća ministara.\nŠef misije MMF-a Christou je upoznao predsjedavajućeg Bevandu sa tokom razgovora s entitetskim premijerima i ministrima financija.\nGovoreći o planovima za donošenje državnog proračuna za narednu godinu, predsjedavajući Bevanda je rekao da bi, s obzirom na to da BiH već ima utvrđen globalni fiskalni okvir do kraja 2015. godine, zadnja tri mjeseca ove godine trebalo posvetiti projekciji proračuna za 2013. godinu.\n“Sve proračunske instrukcije su pripremljene, imamo gabarite, imamo definiran iznos izdvajanja sa računa indirektnih poreza i nadam se da ćemo uskoro moći razgovarati i o strukturi državnog proračuna”, rekao je predsjedavajući Bevanda.\nOn je naglasio je da su naredni dani prilika da se otklone sve nedoumice i da se riješe otvorena pitanja, te najavio da će sjednica Fiskalnog vijeća BiH biti održana u srijedu u Sarajevu, stoji u priopćenju.


Decenija postojanja dečje dramske sekcije „Pčelice“ – Info Centar Juga\nLebanska biblioteka „Branko Radičević“ danas je obelezila deset godina postojanja dečje dramske sekcije „Pčelice“ koja rdi pri ovoj ustanovi kulture. Obeležavanju ovog značajnog jubileja prisustvovali su pored upošljenika biblioteke i članovi sekcije Anja, Anastasija, Teodora i Vojin.\nOvim lepim povodom članovi dramske sekcije „Pčelice“ priredili su danas, u biblioteci „Branko Radičević“, za učenike prvog razreda osnovnih škola „Radovan Kovačević Maksim“ i „Vuk Stefanović Karadžić“ scensku igru „Tufnica – kućni ljubimac“.\nNakon scenske igre prvaci su imali priliku da posete i dečje odeljenje biblioteke „Branko Radičević“ i upoznaju se sa radom biblioteke. Ljubazni domaćini su ovom priliko prvacima uručili prigodne poklone i kao i besplatne članske karte.\nU subotu Međuokružna smotra recitatora u Lebanu\nLEBANE: Predsednik opštine čestitao Badnji dan i Božić


NOVA PRAVILA OPOREZIVANJA PREDUZETNIKA - TEST SAMOSTALNOSTI (Beograd) - Poslovni savetnik Šabac - Računovodstvene usluge i poresko-pravno savetovanje\n/ 18,00-20,00 h / Beograd, LIFE DESIGN HOTEL, Balkanska 18\nNOVA PRAVILA OPOREZIVANJA PREDUZETNIKA – TEST SAMOSTALNOSTI (Beograd)\nOd 01. marta u primeni je drugačiji sistem oporezivanja preduzetnika. Izmenama poreskih propisa uvedena je obaveza testiranja samostalnosti preduzetnika. Različiti poreski aspekti oporezivanja mogu dovesti do značajno većih poreskih obaveza ali i prekršajne ili krivične odgovornosti poreskih obveznika (preduzetnika kao primaoca prihoda i njihovih nalagodavaca kao isplatioca prihoda).\nImajući u vidu veliko interesovanje poreskih obveznika POSLOVNI SAVETNIK organizuje seminar u cilju upoznavanja poreskih obveznika sa svim novinama koje donose poreski propisi.\nSeminar je namenjen preduzetnicima i direktorima privrednih društava koji angažuju preduzetnike.\nCilj seminara je da učesnici sagledaju širu sliku primene poreskih propisa, optimizuju svoje poreske rashode i izbegnu eventualnu prekršajnu ili krivičnu odgovornost\nSeminar je BESPLATAN (zbog ograničenog broja mesta prijava je OBAVEZNA)\nAleksandar Vasić, poreski savetnik i računovođa\n(diplomirani ekonomista, specijalista poreskog savetovanja, član Upravnog odbora Udruženja poreskih savetnika Srbije, Predsednik grupacije računovodstvenih poslova Privredne komore Srbije; predavač Poreske akademije UPSS)\nInformacije o reformi sistema paušalnog oporezivanja\nRazlozi za uspostavljanje novih pravila oporezivanja preduzetnika\nPreduzetnička delatnost – karakteristike\nOporezivanje dohotka u našem poreskom sistemu\nOpšta pravila postupanja u poreskim kontrolama\nTest samostalnosti preduzetnika – ko, kada i kako sprovodi\nPrava i obaveze inspektora i poreskih obveznika u postupku poreskih kontrola


Mladenović: Da se više nikada ne ponovi – Studio B\nMladenović: Da se više nikada ne ponovi\nMladenović: Da se više nikada ne ponovi tanjug, beoinfo\nObjavljeno: 06.04.2022. 11:49 Izmenjeno: 06.04.2022. 11:49\nMladenović je rekao da 6. april u Beogradu izaziva teška i potresna sećanja na one koji su stradali u bombardovanju pre 81 godinu.\nPomoćnik gradonačelnika Andreja Mladenović položio je cveće na Granitni krst u porti Vaznesenjske crkve povodom obeležavanja sećanja na žrtve bombardovanja Beograda aprila 1941. godine i poručio da se svi nadamo da se takvo stradanje nikada više neće ponoviti.\nMladenović je rekao da Beograd propatio od 1941. do 1944. godine, kao i 1945. godine, i bio bombardovan ne samo od nacističke vojske i nemačkog okupatora već i od samih saveznika, saopštio je gradski Sekretarijat za informisanje.\n„Nadali smo se da se bombardovanje više nikada neće ponoviti, a bili smo svedoci da smo 1999. godine bili izloženi NATO bombardovanju i agresiji. Sećamo se svih žrtava i odajemo im danas poštu i pomen, nadajući se da se ovakvo stradanje više nikad neće ponoviti“, poručio je Mladenović.\n„Ta akcija nazvana je „strašni sud” od strane Hitlera i nacističke vojske. Beograd je bez objave rata bombardovan u nedeljno rano jutro 6. aprila, u 6.30 sati, na Vaskrs. U porti Vaznesenjske crkve stradao je veliki broj Beograđana dolazeći na vaskršnje jutrenje. Beograd je bio potpuno razrušen, 1.000 tona bombi palo je tog jutra, 6. aprila. U više naleta nastavljeno je bombardovanje grada tog dana, kao i 7. aprila. Blizu 4.000 Beograđana stradalo je u bombardovanju, uništeno je mnogo zgrada, spaljena je i Narodna biblioteka“, rekao je Mladenović.\nOn je konstatovao da je to bombardovanje bio znak kako će posle izgledati okupacija, koja je bila veoma teška, mučna, sa mnogo stradanja.\nČlan Gradskog veća Predrag Jevremović položio je cveće na fontanu „Vrelo života” ispred Palate „Beograd”.\nCveće su položili i predstavnici Gradske organizacije civilnih invalida rata Beograda i Udruženja za očuvanje tradicionalnih vrednosti Beograda „6. april”.


Ðukanović spreman prihvatiti pomoć oko KAP-a | Balkan Vijesti | Al Jazeera\nÐukanović spreman prihvatiti pomoć oko KAP-a\nAnketni odbor do sada je saslušao više funkcionere DPS-a, koji su negirali navode o zloupotrebi (www.skupstina.me)\nCrnogorski premijer Milo Ðukanović izjavio je u utorak da ne namjerava “dovijeka” biti na toj poziciji, ali ni da se seli iz Crne Gore.\nOn je na konferenciji za novinare o Kombinatu aluminijuma Podgorica (KAP), koja je ušla u četvrti sat, rekao da u dosadašnjem radu Vlade vidi i dobre i loše strane i da ne smatra da je to njen limit.\n“Rekonstrukcija Vlade nije politička atrakcija, to je otvoreno pitanje prilagođavanja Vlade svim izazovima. Kad ne budem mogao nešto da uradim zbog opstrukcija u sistemu, neće mi biti problem zamijeniti ovu funkciju nekom drugom”, tvrdi Ðukanović.\nPremijer je kazao da je za hapšenje ruskog državljanina, finansijskog direktora KAP-a Dmitrija Potrubača, saznao iz medija.\n“Ne mislim da ta okolnost može otežati traženje novih investitora”, ocijenio je Ðukanović.\nOdgovarajući na pitanje novinara da li smatra da je Potrubač jedini krivac za krađu struje za koju su svi znali, Ðukanović je kazao da nije njegovo da to komentira, već da se treba obratiti tužiocu.\n“O razlozima hapšenja znam koliko i vi, iz medija”, tvrdi Ðukanović.\nÐukanović se osvrnuo i na aktuelno pitanje rebalansa budžeta, istakavši da je to jedna od opcija, ali ne i nužna.\nRiječ je o normativnoj tehnici kako da riješimo pitanje KAP-a, rekao je Ðukanović i dodao da je spreman saslušati svakog ko je spreman pomoći i ponuditi neko rešenje.\n“Za nas je loše da se produžava praksa neregularnih poslovanja”, istakao je Ðukanović.\nSašlušanje crnogorskog premijera i lidera Demokratske partije socijalista (DPS) pred Anketnim odborom za rasvjetljavanje afere “Snimak”, najavljeno za utorak, odloženo je na neodređeno vrijeme, saopćeno je iz Parlamenta Crne Gore.\nU utorak se održava deseta sjednica Anketnog odbora za prikupljanje informacija i činjenica o događajima koji se odnose na rad državnih organa, povodom objavljivanja audiosnimaka i transkripta sa sjednica organa i tijela DPS-a, objavljeno je na internetskoj stranici Skupštine Crne Gore.\nAfera “Snimak” vezana je za objavljivanje audiosnimaka sa sjednica organa DPS-a, na kojima je govoreno o upotrebi državnih resursa u stranačke svrhe, odnosno zapošljavanju po partijskoj pripadnosti uoči prošlogodišnjih parlamentarnih izbora.\nÐukanović je ranije kazao da je afera “Snimak“ plod opozicione manipulacije kako bi ostvarila bolji rezultat na izborima u toj državi, podsjeća Tanjug.\n“Afera ‘Snimak’ je produkt tipično balkanske političke iluzije da se do izbornog uspjeha može doći manipulacijama, manirima slabića svjesnog da nije u stanju da se biračima predstavi novim kvalitetom, pa stoga opredijeljenog da svoj hendikep pokuša nadomjestiti diskreditovanjem političke konkurencije”, naveo je on.\nAnketni odbor do sada je saslušao više funkcionere DPS-a i svi su negirali navode da je bilo prilikom zapošljavanja bilo favoriziranja članova te partije.\nOdlukom o formiranju Anketnog odbora predviđeno da na čelu tog tijela bude predstavnik opozicije, odnosno Koča Pavlović iz Demokratskog fronta (DF).\nPrema odluci o formiranju, Anketni odbor treba do kraja jula završiti parlamentarnu istragu o aferi “Snimak”.\nZamjenik vrhovnog državnog tužioca Crne Gore Veselin Vučković saopštio je ranije da je pokrenut i istražni postupak u vezi s aferom “Snimak”, dodajući da ispitivanje tog slučaja neće trajati unedogled.\nSkupština Crne Gore o izborima i aferi Snimak\nOpozicija je predložila da Skupština Crne Gore proglasi nevažećim predsjedničke izbore na kojima je pobijedio Filip Vujanović\nNajavljena saslušanja o aferi Snimak\nParlamentarna saslušanja u vezi sa aferom koja više od mjesec potresa Crnu Goru počet će ove ili sljedeće sedmice.\nEvropska komisija traži istragu afere Snimak\nAfera Snimak već nekoliko sedmica ne prestaje da uzburkava crnogorsku javnost. U medijima se iz dana u dan pojavljuju novi snimci i dokumenti koji terete vladajuću Demokratsku partiju socijalista za zloupotrebe pri zapošljavanju. I dok vlast negira optužbe, smatrajući ih političkom igrom medija i opozicije, Evropska unija poručuje državi da istraži sve navode. Evropska investiciona […]


Nove saobraćajnice u opštini Šid - Gradjevinarstvo.rs\n19.08.2021. | RTV\nPredsednik Pokrajinske vlade Igor Mirović obišao je danas (19.08.2021) u opštini Šid rekonstruisani put od Jamene do Račinovaca, koji povezuje Republiku Srbiju i Republiku Hrvatsku, istakavši da očekuje da u toku ove godine, ili početkom sledeće, dve države izgrade novi granični prelaz. Dodao je da će ovaj put i budući granični prelaz biti od velikog značaja za ljude u ovom delu Srema, ali i u pograničnim mestima u Hrvatskoj, rasteretiće granični prelaz Batrovci, oživeti Jamenu i omogućiti opstanak tog naselja u budućnosti.\nPredsednik Pokrajinske vlade je obišao i radove na rekonstrukciji ulica u naselju Kukujevci, investiciji vrednoj 200 miliona dinara.\nPredsednik Opštine Šid Zoran Semenović rekao je da se Kukujevcima nije ulagalo duže od tri decenije i da je sada započeta istorijska rekonstrukcija saobraćajnica.


Građani će morati da plate 90 miliona evra ako se primeni stav VKS - Politički.rs\nNakon što je Vrhovni kasacioni sud (VKS) doneo novi pravni stav da banke imaju pravo naplaćivati troškove obrade kredita i troškove osiguranja stambenog zajma kod Nacionalne korporacije za osiguranja stambenih kredita. Advokat Nemanja Injac i Jovan Ristić iz Udruženja potrošača “Efektiva” upozorili su da je u toku 250.000 sudskih postupaka koje su građani pokrenuli protiv banaka zbog naplate troškova obrade kredita, i da će zbog promene stava VKS, oni morati da plate 90 miliona evra na ime sudskih troškova.\nInjac je u Novom danu TV N1 podsetio da su građani tužili banke vođeni stavovm VKS iz 2018. i presudama koje su dosad sve bile u korist klijenata. Ukoliko se bude primenio novi stav VKS, građani će izgubiti sporove i morati da plate sudske troškove koji u proseku iznose od 40.000 do 5.000 dinara, odnosno od građana će na ime sudskih troškova biti ukupno naplaćeno čak 90 miliona evra, upozorio je on.\nInjac se nadovezao upozorenjem da takva promena sudske prakse predstavlja gubitak pravne sigurnosti i kraj vladavine prava.\nGosti Novog dana su osporili i zakonitost novog stava VKS, jer se, kako su podsetili, sve odluke tog suda moraju donositi javno, javnim glasanjem, mora postojati ovlašćeni predlagač, i mora biti saopšteno obrazloženje za izmenu stava, a sve je to, kako su rekli, u ovom slučaju izostalo.\nRistić je pozvao građane da se pridruže dnašnjem protestu i da „zaborave na to da se borba vodi na internenetu“.\n„Nema lajkova, nema komentara, nema pljuckanja, potreban si danas ispred VKS u podne“, poručio je on.\nDodao je i da primedbe finansijskog sistema da su sudovi prenatrpani zbog 250.000 postupaka koji su u toku ne stoje, odnosno da do njih ne bi ni došlo da je, kako je rekao, „Pera otišao pravo u policiju“, odnosno da Ustavni sud 2013. godine nije poništio kao neustavan spor za rešavanje kolektivnog interesa građana.\n„Da se to nije desilo, mi bismo mogli danas jednom tužbom da pokrenemo jedinstveni spor u ime potrošača. Jedan spor, a ne 250.000, koji ne bi opteretio pravosuđe“, istakao je Ristić.\nGosti Novog dana poručili su i da ne žele da se ovo pitanje politizuje, jer pravna sigurnost građana i vladavina prava nemaju veze sa političkim ili bilo kojim drugim opredeljenjem.\nTagged: BANKE, EFEKTIVA, JOVAN RISTIĆ, NEMANJA INJAC, VRHOVNI KASACIONI SUD


UKRADENI NJEGOŠEVI PREDMETI Opljačkan muzej na Cetinju\nMuzejski tehničar Aleksandar Berkuljan podneo je tužilaštvu krivičnu prijavu zbog nestanka Njegoševog sobnog sata ukrašenog brilijantima i zlatnog pečata dvorske kancelarije iz Narodnog muzeja na Cetinju.\nReč je o predmetima koji se nalaze na spisku "trezorskih vrednosti".\nBerkuljan je tužilaštvu na Cetinju juče predočio dokaze o nestanku više od 8.997 predmeta i istorijskih dokumenata iz fonda Narodnog muzeja.\nOn je naveo da se ova prijava ne zasniva na dokumentaciji Uprave za zaštitu kulturnih dobara, niti ima veze sa manjkom koji je konstatovan tokom procesa revalorizacije, te da zbog toga nije reč o aneksu ranije prijave.\n- U pitanju je potpuno nova informacija, koja se odnosi na fondove do današnjeg dana, a ne na stanje iz 1964. godine, kojim se bavila Uprava za kulturna dobra - rekao je Berkuljan za crnogorske medije.\nBerkuljan je tužilaštvu objasnio da se prijava odnosi na više od 810 jedinica numizmatike iz "Numizmatičke zbirke" bivšeg Državnog muzeja, odnosno današnjeg Muzeja kralja Nikole.\n- Svi podaci, koji su u zvaničnoj formi dostavljeni Komisiji za reviziju Fonda Muzeja kralja Nikole preko direktorke Anastazije Miranović, govore da je u toj zbirci uvek bilo više predmeta nego danas - rekao je on.\nNarodni muzej na Cetinju\nLICE ZLA Ovo je tinejdžer koji je gurnuo dete sa 10. SPRATA i koje se sad nalazi u KRITIČNOM STANJU\n"Ljuti smo, šokirani i tužni": Ukradena Van Gogova slika iz muzeja u Holandiji\nDrevna atinska četvrt ispod Akropolja otvorena za javnost\nPripadnici ekstremne desnice i najradikalniji navijači oržali su danas antivladin protest u Rimu tokom kojeg su se na kratko sukobili s policijom i novinarima.\nKRAJ EPIDEMIJE U SLOVENIJI Evidentirano pet novih slučajeva, nema preminulih\nU Sloveniji je tokom poslednja 24 sata testirano 715 osoba, a registrovano pet novih slučajeva korona virusa, čime je ukupan broj obolelih porastao na 1.484.\nBroj žrtava virusa korona u Britaniji povećan je za 204 na 40.465, zvanični su podaci Vlade.\nNEREDI U LONDONU Policajac pao sa konja tokom sukoba sa demonstrantima (VIDEO)


Novcem od predstave kupili televizor - Grad Prokuplje\nNovcem od predstave kupili televizor\nI baš kao nekad,učenici Osnovne škole „Ratko Pavlović Ćićko“,sa scene bioskopa Toplica,podsetili su nas na vreme kada su se večeri provodile na poselima uz prela. O tome smo slušali samo iz priča naših starih,a sada su nam mališani trećeg dva odeljenja ove škole dočarali sliku tog lepšeg vremena.\nKroz igru i pesmu uz običajne zdravice,ali i one za dobro zdravlje i rodnu godinu,za potomstvo,poštenje i dostojanstvo,sigurni u sebe i uz podršku svoje učiteljice Slavice Čikarić,akteri ove predstave preneli su srpsku tradiciju dočaravši nam sve to na način kako su to nekad radili naši preci,a kako je zapisano i traje u sećanju našeg naroda.\nZa ovaj scenski čas koji se odigrao pod nazivom „Naša prela i naša posela“,ova učiteljica je angažovala svojih 17 učenika,a mnogi njeni nekadašnji đaci su došli da joj pruže podršku.\n-Zahvalna sam svima na podršci,a najviše se ponosim svojim učenicima. Hvala vam svima što ste došli da vidite predstavu,jer ćete tako pomoći ne samo ovoj deci,već i svoj ostaloj koja će tek učiti u ovoj školi,istakla je Slavica Čikarić i dodala da su joj u realizaciji ovog časa pomogli i učiteljica Vesna Todorović,Anastasija Radulović,Ana Radovanović,Jelena Velimirović i Marko i Milan Čikarić.\nUčenici trećeg dva odeljenja škole „Ćićko“ ovom predstavom su uspeli da sakupe 40.000 dinara,kojima će kupiti LCD televizor,a za ormariće koji su im potrebni,kako kažu u učionici,nastaviće da igraju predstavu i na drugim scenama,van našeg grada.


BEOGRAD - U Beogradu je u 80. godini preminuo Milutin Mrkonjić, nekadašnji ministar za infrastrukturu i saobraćaj, počasni predsednik SPS-a i poslanik te stranke u Skupštini Srbije, prenosi RTS. Milutin Mrkonjić je rođen je 23. maja 1942. godine u… »\nMlada nada SNS Nevena Đurić od danas je potpredsednica te partije. Kako je rekla Ana Brnabić, takođe potpredsednica SNS, Nevena Đurić je izabrana na predlog Aleksandra Vučića. Poslanica SNS iz Kruševca skrenula je pažnju javnosti na sebe… »\nNa auto-putu Miloš Veliki, na deonici Ljig-Takovo, kod mesta Vrnčani, u smeru ka Takovu, normalizovan je saobraćaj nakon saobraćajne nezgode, saopštilo je Javno preduzeće Putevi Srbije. U lančanom sudaru povređeno je pet osoba. Kako RTS saznaje u… »\nMlada nada SNS Nevena Đurić od danas je zvanično potpredsednica te partije, potvrđeno je za Nova.rs. Na izričitu “molbu” predsednika SNS i Srbije, Aleksandra Vučića, lider partije nije izabran na današnjoj Izbornoj skupštini u Hali sportova… »\nFoto RTS Ovaj omaž istinskoj divi, za sva vremena, kako Silvanu danas nazivaju fanovi na društvenim mrežama, nastao je povodom 45 godina od njene smrti, u saobraćajnom udesu, 10. oktobra 1976. godine. - Silvanina popularnost ne opada iako već… »\nBojana rešila da drži kurseve jer odlično šije: Ali nije verovala da ovolike žene hoće da nauče kako se šiju odelca za…\nDuks, ogrtač, kabanica... I kuce prate modu, a vlasnici za njih šiju... Često u parku ili na ulici vidite kucu koja izgleda baš kao da je pošla na modnu reviju. Za sve vlasnike koji vole da modiraju svoje ljubimce, Bojana Bradić u jednom beogradskom… »\nObradović: Zakon o referendumu nema veze s Rio Tintom, blokada puta – neozbiljno\nMinistarka za državnu upravu i lokalnu samoupravu Marija Obradović objašnjava da se, pored ukidanja cenzusa, novousvojenim Zakonom o referendumu uvodi i referendumska kampanja koja traje 45-60 dana. Vlada će imati obavezu da sastavi informaciju o… »


Francuski sindikati: Eduard Filip potajno podiže starosnu granicu za penzionisanje - Ekonomske Vesti\nFrancuski sindikati: Eduard Filip potajno podiže starosnu granicu za penzionisanje\nMaskiranje odlaganjem ne pomaže: bodovni penzijski sistem, koji je u sredu predstavio francuski premijer Eduard Filip, nepravedan je i prikriveno podiže starosnu granicu za odlazak u penziju na 64 godine, zaključili su svi francuski sindikati u jedinstvu kakvo odavno nije zabeleženo.\nSindikalni rukovodioci su pozvali na potpunu mobilizaciju protiv penzijske reforme 17. decembra.\nFrancuski premijer Eduard Filip je za francuske medije izjavio da nije spreman na odustajanje od reforme, ali je spreman na razgovore o reformi. On je pozvao sindikate da oni predlože put stizanja do uravnoteženog penzijskog sistema.\nFrancuski premijer je u sredu predložio jedinstveni bodovni penzijski sistem za sve Francuze, kakav već ima Švedska.\nBodovima bi se izražavao svaki sat rada u toku radnog veka, a vrednost boda bi svake godine, u skladu sa ekonomskim prilikama, utvrdjivali socijalni partneri pod kontrolom parlamenta. S tim što će u penzijskom zakonu stajati, obećao je Filip, da vrednost boda ne može biti smanjivana nego će se povećavati u skladu sa rastom plata, a ne inflacije.\nPredlog penzijske reforme biće pred francuskom vladom 22. januara, a parlament će o njoj diskutovati krajem februara.\nZakon o novom penzijskom sistemu trebalo bi da stupi na snagu 1. januara 2022. godine, a u potpunosti po njemu će u penziju otići generacija rodjena 2004. godine.\n← Saudijska naftna kompanija Aramco vredi 1.880 milijardi dolara\nVanredni parlamentarni izbori u Britaniji: Džonson ili Korbin, Brexit ili novi referendum →


kontrola - Radio-televizija Unsko-sanskog kantona\nSve vijesti koje uključuju pojam: kontrola\nSARAJEVO, 11. novembra – Ministar sigurnosti Bosne i Hercegovine Selmo Cikotić i šefica Misije OSCE-a u BiH ambasadorica Kathleen Kavalec potpisali su protokol o implementaciji projekta za kontrolu malog i lakog naoružanja (SALW), javlja Anadolu Agency (AA). Projekt će obezbijediti sredstva da se policijskim jedinica ...\nBIHAĆ, 17. septembra - U saradnji sa Upravom za inspekcijske poslove USK-a, Policijska stanica Bihać ovih dana provodi redovne planske aktivnosti na kontroli bezbjednosti saobraćaja. Fokus je ovaj put na vozačima i vozilima koja vrše prijevoz putnika, kao što su „Taxi“ vozila, vozila brze pošte i slično. ...\nBIHAĆ, 23. juna - Povod ove posjete je ovih dana instalirana stanica za mjerenje kvalitete zraka s kojom su upoznali resornog ministra Adnana Alagića i njegovu pomoćnicu za zaštitu okoliša i komunalne djelatnosti, Mersiju Talić. Novo-instalirana automatska stanica za mjerenje kvalitete zraka u krugu Meteorološke stanice ...\nBIHAĆ, 17. aprila - Treći val epidemije koronavirusa nametnuo je nova ograničenja, ne samo građanima već i ustanovama. Kako bi se suzbilo širenje zaraze inspektori su dobili više posla u smislu kontrole poštivanja mjera, a u nekim kantonima poput Sarajevskog takve ovlasti su date i policiji. Da bi policijski ...\nSARAJEVO: POJAČANE OPERATIVNE AKTIVNOSTI KONTROLE KRETANJA I BORAVKA MIGRANATA\nSARAJEVO, 17. decembra - Vršeći pojačanu kontrolu kretanja i boravka stranaca na području Kantona Sarajevo, inspektori za strance su u saradnji s policijskim službenicima MUP-a Kantona Sarajevo izvršili kontrolu u 12 objekata koji pružaju usluge smještaja stranim državljanima i tom prilikom kontrolisali ...\nSARAJEVO, 16. oktobra - Služba za poslove sa strancima u skladu sa svojim nadležnostima kontinuirano provodi pojačane aktivnosti kontrole kretanja i boravka stranaca usmjerene na kontrolu mjesta na kojima se okupljaju migranti te inspekcijski nadzor nad pravnim i fizičkim licima koja pružaju usluge smještaja, prenosi Anadolu ...


Nema više duplih prodaja stanova: Notari uveli red u trgovinu nekretninama i znatno smanjili broj sudskih postupaka - Radio Televizija Novi Pazar\nFebruary 14, 2020 Jasmina Petlaca 236 Views\nZahvaljujući radu javnih beležnika izbegnute su duple prodaje i znatno je smanjen broj sudskih postupaka vezanih za ugovorne odnose – rekao je Srbislav Cvejić, predsednik Javnobeležničke komore Srbije.\nTaj broj značajan je ne samo kao statistički podatak, već i kao pokazatelj u kojoj meri je javno beležništvo u Srbiji doprinelo povećanju pravne sigurnosti u prometu nepokretnosti – ocenio je Cvejić.\nZa pet godina, koliko postoje, beležnici su uradili više od osam miliona pravnih poslova za koje su nadležni, među kojima je većina javnobeležničkih overa – oko sedam miliona. Veliki uspeh, po njemu, jeste i to što su lane obavili čak 367.121 besplatnu overu dokumenata, čime su rasteretili rad državnih organa, posebno u periodima upisa u srednje škole i fakultete. Tokom juna i jula je obavljeno više od 122.000 besplatnih overa, dok je u preostalih 10 meseci urađeno 245.000.\nFoto : V. Danilov\n← NESREĆA U AVGANISTANU U seriji lavina poginula 21 osoba, nastradali članovi dve porodice\nGORIVO POJEFTINILO: Da li da punimo rezervoare ili čekamo još niže cene →


New York: Novi zakon omogućava stanovnicima bez državljanstva da glasaju\nArhiv - Skup za pravo glasa stanovnika New Yorka sa dozvolom za stalni boravak. (Foto: AP/Mary Altaffer)\nViše od 800.00 stanovnika New Yorka bez američkog državljanstva i takozvanih "sanjara" (mladi ilegalni imigranati koji su u SAD dovedeni kao djeca) imaće pristup biralištima - i mogli bi da glasaju na lokalnim izborima već naredne godine - nakon što je gradonačelnik Eric Adams dozvolio da zakon o tome automatski stupi na snagu u nedjelju.\nProtivnici novog zakona, koji je gradsko vijeće usvojilo prošlog mjeseca, najavili su podnošenje tužbe. Ako sud ne zaustavi njegovu primjenu, New York će biti prvi veliki američki grad koji je stanovnicima koji nemaju državljanstvo dao pravo glasa na opštinskim izborima.\nViše zajednica širom SAD već dozvoljava građanima bez američog državljanstva da glasaju na lokalnim izborima, uključujući 11 gradova u Marylandu i dva u Vermontu.\nGrađani bez državljanstva i dalje neće moći da glasaju za predsjednika ili članove Kongresa na nacionalnim izborima, ili na državnim izborima na kojima se biraju guverneri, sudije ili članovi lokalnih skupština.\nIzborna komisija New Yorka trebalo bi da utvrdi plan za primjenu zakona do jula, uključujući i pravila za registraciju birača i odredbe za zasebne glasačke listiće za opštinske izborne trke, kako bi se oni koji nemaju državljanstvo spriječili da glasaju na federalnim i državnim izborima.\nRiječ je o izuzetno značajnoj odluci za najmnogoljudniji američki grad, gdje stanovnici sa legalnom dozvolom za boravak čine gotovo 11 odsto biračkog tela od 7 miliona.\nZakonom je dozvoljeno da stanovnici sa stalnom boravišnom dozvolom koji najmanje 30 dana žive u New Yorku, kao i oni koji imaju dozvolu za rad u SAD uključujući i "sanjare", glasaju za gradnačelnika, članove gradskog vijeća, predsjednike okruga...\n"Sanjari" su mladi imigranti koji su u Ameriku dovedeni ilegalno kao djeca, a koje takozvani program DACA štiti od deportacije.\nPrvi izbori na kojima će stanovnicima New Yorka bez državljanstva biti dozvoljeno da glasaju održavaju se 2023. godine.\nPojedine američke države, među kojima su Alabama, Arizona, Colorado i Florida, usvojile su mjere kojima se sprječavaju svi pokušaji da se usvoje zakoni poput ovog u New Yorku.


On je istakao da se vabilice mogu nabaviti na tržištu Srpske i BiH po ceni od 100 do 150 KM.\n- Zbog vabilica prepelice postaju laka meta, a nakon odstrela, domaći i strani krivolovci i krijumčari ih prebacuju preko granica Evropske unije. Posle završavaju na menijima najluksuznijih italijanskih i francuskih restorana - naveo je Kotrošan.\nPorcije koštaju više od 200 KM\nOn je rekao da jela od mesa prepelica konzumira evropski džet set.\n- Porcije neretko koštaju više od 200 KM. Na ovim prostorima prepelicu najviše nedozvoljeno love Italijani, a posebno je problematično što se krivolov ne radi samo u lovištima, već i izvan njih - rekao je Kotrošan.\nJovica Sjeničić, iz Društva za istraživanje i zaštitu biodiverziteta Banjaluka, je rekao da se na terenu trenutno nalaze ekipe koje u saradnji sa inspekcijama i policijom obilaze teren i proveravaju dojave o krivolovu.\nOn je rekao da se jedan od konkretnih primera krivolova na prepelicu dogodio lani , kada su kraj Save u Šamcu bile postavljene nedozvoljene vabilice.\n- Kraj vabilica ne sleću samo prepelice, već i druge ptice, pa ne znamo šta se i koliko odstreljuje - upozorio je Sjeničić.\nPrema podacima ornitologa, evropska populacija prepelice je u poslednjih 40 godina prepolovljena, zbog čega je ova ptica postala zaštićena u najvećem broju zemalja Evrope.


Potpisan ugovor o gradnji autoputa Preljina-Požega – Visegradlive.com\nHome / Srbija / Potpisan ugovor o gradnji autoputa Preljina-Požega\n26. Aprila 2019.\tSrbija 260 Views\nMinistar finansija Srbije Siniša Mali danas je u Pekingu potpisao ugovore o finansiranju izgradnje autoputa Preljina-Požega na Koridoru 11 i modernizaciji i rekonstrukciji deonice brze pruge Beograd-Budimpešta od Novog Sada do Subotice.\nUgovore za te projekte ministar Mali potpisao je sa kineskom Eksim bankom, u prisustvu predsednika Srbije i Kine, Aleksandra Vučića i Si Đinpinga, saopštilo je Ministarstvo finansija.\n„Ovi ugovori nam donose sigurnost koja garantuje da će značajni infrastrukturni projekti biti završeni. Između ostalog, zahvaljujući opremljenoj infrastrukturi, koja uključuje bolju saobraćajnu povezanost, bićemo još atraktivniji za investitore. To će dalje doprineti i razvoju turizma u tom delu Srbije”, rekao je Mali.\nUgovor o finansiranju sa kineskom Eksim bankom namenjen je finansiranju izgradnje deonice Preljina-Požega, za koju je u novembru 2017. godine potpisan Komercijalni ugovor o projektovanju i izvođenju radova između Vlade Srbije, Javnog preduzeća „Putevi Srbije”, Beograda i „KKKKL” kao izvođača.\nZajam, u iznosu od 445 miliona dolara, odobrava se za finansiranje 85 odsto vrednosti projekta, dok će se preostalih 15 odsto obezbediti iz budžeta Srbije.\n„Koridor 11 je bitan i za povezivanje sa Crnom Gorom i Jadranom, što će nam olakšati transport, i značajno unaprediti trgovinu u regionu. Izgradnja dve preostale deonice Preljina – Požega, dužine 30,9 kilometara i Požega – Boljare, dužine 107 kilometara, neophodna je da bi se završio kompletan autoput, ukupne dužine 258 kilometara, do granice sa Crnom Gorom”, kazao je Mali.\nMinistar finansija je istakao da kineski investitori u Srbiji vide odličnog i pouzdanog partnera, za koga su sigurni da će realizovati postignute dogovore i naveo da je od izuzetnog značaja i ugovor o finansiranju modernizacije i rekonstrukcije mađarsko â€” srpske železničke pruge na teritoriji Srbije, takođe potpisan sa Eskim bankom.\n„Reč je o deonici Novi Sad-Subotica-državna granica Kelebija. Kinezima je od izuzetnog značaja železnica i tranzit robe od luke Pirej ka Evropi. Tu je Srbija ključna tranzitna zemlja, koja može da ostvari značajne benefite, odnosno tranzitne prihode”, naveo je Mali.\nUkazao je i da je bolje povezivanje sa Evropom bitno i za građane Srbije i za privredu, koja će na taj način biti neuporedivo konkurentnija.\nU saopštenju se navodi da je reč o jednom od najvažnijih infrastrukturnih projekata Srbije, čija je zajednička realizacija dogovorena na nivou predsednika vlada Srbije, Kine i Mađarske, a deo je globalnog projekta „Jedan pojas, jedan put”.\nPredviđeno je uspostavljanje dvokolosečne pruge za mešoviti saobraćaj, brzine do 200 kilometara na sat, u skladu sa zahtevima osnovnog koridora Transevropske saobraćajne mreže (TENT).\nZajam u iznosu od 988,3 miliona dolara odobrava se za finansiranje 85 odsto vrednosti i ovog projekta, dok će se preostalih 15 odsto takođe obezbediti iz budžeta Srbije, prenosi Beta.\nPrevious Kad stiže Golf 8?\nNext Energetika može biti pokretač razvoja RS


Home Pred-ugovorna faza\nTroškovna održivost projekta i radni paketi\nKoristeći lokalne građevinske i cijene materijala i u zavisnosti od nivoa projekta koji je dostupan, mogu se sračunati održivi troškovi. Može se tražiti da ovo bude prezentovano u Fazama ili kao jedinstven predlog projekta, a ako se traži protok novca koji daje pregled troškova, on takođe može biti napravljen i predstavljen dajući time mogućnost da se pregledaju finansijske opcije prije nego što dođe do potpisivanja bilo kakvog ugovora.\nPrije, ili čak u toku ugovora može biti neophodno istražiti potencijalu mogućnost uštede ili mogućnost analize vrijednosti. Ovdje se parametri analiziraju od slučaja do slučaja i vrednuju u kooperaciji sa izvođačima i konsultantima koji su uključeni u projekat i izvještaj sa izvedenim zaključcima o potencijalnim uštedama se prezentuje klijentu. Ako klijent usvoji ovakve opcije one će biti uključene u izvođač / konsultant ugovor koristeći aneks.\nRazmatranje klijentove projektne strategije i izvještavanje o najprimjerenijoj strategiji nabavke, bilo da je ona tradicionalna, projektovanje i građenje, građevinski menadžment, ugovorni menadžment, sa cjelokupnom listom dobrih i loših strana predložene strategije.\nSaradnja sa timom projektanata kako bi se osigurala ispravna projektna informacija uključujući razmatranje bilo kojeg predmjera i predračuna kao dobro odabranog za strategiju nabavke. Priprema tenderske dokumentacije, uspostavljanje dinamike za tendersku proceduru, razmatranje potencijalne kompanije / konsultanta za raspisivanje tendera. Raspisivanje tendera, nadgledanje tokom tenderskog procesa, koordinacija svakog pitanja koje mogu postaviti kompanije uključene u tender i rad u skladu sa tenderskim procedurama. Jednom kada su sve ponude prikupljene organizacija otvaranje ponuda i osiguravanje potpunog, ispravnog i transparentnog otvaranja, ubilježavanje tenderskih rezultata i pristupanje detaljnoj analizi i poređenju ponuda. Priprema izvještaja i njegovo prezentovanje klijentu sa savjetima i preporukama koji su bazirani na preferencama i kriterijumima koje je postavio klijent.\nPostavljanje odgovarajućeg procesa plaćanja za konsultante i izvođače uključujući specifične procesne mape i produkciju odgovarajućih sertifikata plaćanja za projektnu upotrebu, osiguravajući da samo radovi koji su izvršeni budu plaćeni i na taj način redukujući rizik za klijenta. Ovo će najvjerovatnije sadržavati implementaciju amoritizacije avansnog plaćanja da bi se osigurao ispravan tok novca za izvođače i konsultante bez izlaganja klijenta finansijskom riziku.\nTakođe je moguće da će se tražiti da mali radovi kao što su sitni materijali, administrativna oprema, male opravke i slično budu nabavljeni, a u takvim slučajevima korišćenje uslova standardnog ugovora bi bilo prekomplikovano i oduzimalo bi previše vremena. U takvim bi slučajevima odgovarajući sistem plaćanja malih radova trebao biti ustanovljen.\nU zavisnosti od veličine, kompleksnosti i obima nabavke koji je potreban biće izvršena procjena relevantnog ugovora i savjeti o detaljima, sadržaju (specifičnim uslovima) i informacije ugovora će biti prezentovane. Ovo će uključivati i komentare na garanciju za dobro izvršenje posla i na avansnu garanciju da bi se redukovao rizik za klijenta, a osiguralo da izvođač i dalje ima dovoljno sredstava za rad od početka ugovora.\nPo potpisivanju ugovora


JAGODINA: Mladića pogodio strujni udar na železničkoj stanici\nJAGODINA: Mladića pogodio strujni udar na železničkoj stanici\nNa železničkoj stanici Jagodina jutros je D.Đ. (19) teško povređen pošto je doživeo strujni udar zbog približavanja kontaktnoj mreži koja je pod naponom od 25 hiljada volti, saopšteno je iz JP „Železnice Srbije“.\nTeško povređeni mladić prebačen je u bolnicu u Jagodini, odakle je zbog velikih i teških opekotina hitno prevezen za Beograd. Nesreća se dogodila oko 6 i 40, navodi se u saopštenju.\nŽeleznice Srbije ističu da zbog velikog napona struje od 25 hiljada volti koji prolazi kroz kontaktnu mrežu, nije neophodno da se ona dodirne pa da se doživi strujni udar, već je dovoljno samo da se uđe u strujno kolo, koje može biti i do dva metra udaljeno od same kontaktne mreže.\nNapon u kontaktnoj mreži odmah je isključen, navodi se u saopštenju.\nStanična komisija za isleđenje vanrednih događaja izašla je odmah na lice mesta i konstatovala da je mladić bio izložen strujnom udaru zbog približavanja voznom vodu kontaktne mreže, koji je pod naponom od 25 hiljada volti.\nŽeleznice Srbije su povono upozorile na veliku opasnost koju sa sobom nosi neodgovorno penjanje najčešće mladih na železničke vagone, jer se takvi postupci gotovo po pravilu završavaju strujnim udarom.\nOd posledica strujnog udara zbog kontaktne mreže, prošle godine su na srpskim prugama dva lica poginula (u Nišu i Šidu), dok je u Sremskoj Mitrovici jedna osoba teže povređena, dok je ove godine jedno maloletno lice poginulo (u Batajnici), a dve osobe povređene (u Petrovaradinu i Čačku), navodi se u saopštenju.


Zbog "malina respiratora" nastavlja se suđenje Novaliću i ostalima - Bild.ba\nU Sudu Bosne i Hercegovine danas se nastavlja suđenje premijeru Federacije BiH Fadilu Novaliću i drugim optuženima u aferi “Respiratori”, a svjedočit će direktor Zavoda za javno zdravstvo FBiH Davor Pehar.\nSuđenje je zakazano za 9:00 sati.\nPretpostavlja se da će Pehar govoriti o sastancima koji su prethodili spornoj nabavci 100 respiratora iz Kine, a koji su održavani u Vladi Federacije BiH.\nNa prethodnom ročištu su o ponudama za respiratore svjedočile Novalićeva tajnica Bahra Džaka, specijalistica anesteziologije i reanimacije iz travničke bolnice Aida Čorbeg i stručna suradnica u Zavodu za javno zdravstvo FBiH Šejla Cilović-Lagarija.\nPodsjetimo, u ovom predmetu se sudi premijeru Vlade FBiH Fadilu Novaliću, ministrici financija Jelki Milićević, suspendiranom direktoru Federalne uprave civilne zaštite Fahrudinu Solaku i direktoru firme “Srebrena malina” Fikretu Hodžiću zbog sumnjive nabavke respiratora iz Kine u vrijednosti od 10,5 milijuna KM, a koje je za potrebe Vlade FBiH kupila i uvezla Hodžićeva firma, prenosi Klix.\nafera respiratori, Fadil Novalić, malina respiratori, sud bih


SVET JE I OVO DOČEKAO: Mesi je od danas slobodan igrač, Barsa prva opcija, ali ne i jedina… – Nacionalist\nby nacionalist July 1, 2021, 10:39 am 1.8k Views\nProsto, istekao mu je ugovor sa istekom poslednjeg dana juna i, kako je osvanulo jutro, prvog jula – čuveni Argentinac je slobodan u izboru svoje sredine.\nIz uprave Barselone ovih dana uporno govore španski medijima “da su pregovori u toku”, što bi trebalo da znači da je Leo zainteresovan da ostane na Nou Kampu, na kome se i proslavio, ali je on praktično od ponoći dostupan da ga bilo koji klub na svetu dovede bez ikakvog obeštećenja.\nNaravno, potrebno je Lionela mnogo i platiti, o čemu svedoči i na nekoliko mesta prilično bizaran ugovor koji je Mesi imao sa Barselonom do sada.\nPrema navodima poznavaoca španskog fudbala Giljema Balagua, kog je BBC citirao u svomprikazu “Situacije Mesi”, Barselona će moći da izdvoji “samo” oko 200 miliona evra za njegovu platu, što je manje nego do sada, a sve zbog Pravila o finansijskom fer-pleju koji je propisala španska La Liga, a koja u prvi plan ističe neophodnost zdravog odnosa prihoda od fudbalskih aktivnosti i rashoda na plate igrače (čime se umanjuje mogućnost da neko “sa strane” prosto ubacuje pare u klub i pravi od ekipe “tim sveta”, čime se gubi fer-plej u sportu jer ostali rivali ne mogu da isprate takvu konkurenciju).\n“Međutim, Mesi zna da postoje interesovanja za njega i od drugih klubova, ali još uvek nije počeo pregovore s njima, jer želi da vidi kako će se situacija sa Barsom razvijati”, otkriva pomenuti španski novinar.\nPodsetimo, 34-godišnji Argentinac, kog su povezivali i sa odlascima u Pari Sen Žermen, Mančester siti i američku MLS ligu, trenutno je u Brazilu. Jer, dok Evropsko prvenstvo u fudbalu privlači najveću pažnju ljubitelja tog sporta na “starom kontientu”, odvija se i južnoamerički šampionat, gde je upravo Mesi postao rekorder Argentine čak 148. nastupom za reprezentaciju. Obeležio je taj rekord uz dva gola i asistenciju u pobedi nad Bolivijom od 4:1.


Jozef Mengele - Blic Online\nFotograf iz Aušvica umro u 95. godini\nVilhelm Brase, koji je kao zatvorenik u koncentracionom logoru Aušvic bio prisiljen da fotografiše eksperimente doktora Jozefa Mengela, umro je danas u 95. godini.\nZdravu hranu reklamiraju nacistom Jozefom Mengeleom\nNa izlogu jedne novosadske prodavnice zdrave hrane zalepljen je papir sa reklamom na kojoj piše da se određene klice za zdravu ishranu proizvode po tehnologiji koja je razvijena u "Mengeleovim logorima".\nSTAMFORD - Dnevnici zloglasnog nacističkog lekara Jozefa Mengelea, koji je sprovodio jezive eksperimente na zatvorenicima koncentracionog logora u Aušvicu, prodani su jevrejskom kolekcionaru za gotovo 300.000 dolara.\nMengeleovi dnevnici otkupljeni po ceni od 300.000 dolara\nDnevnici zloglasnog nacističkog lekara Jozefa Mengela koji je sprovodio jezive eksperimente na zatvorenicima koncentracionog logora u Aušvicu prodani su jevrejskom kolekcionaru za gotovo 300.000 dolara, pišu strani mediji.\nMengele verovao da su mu planovi bili ispravni\nDnevnik Jozefa Mengelea, zloglasnog doktora koji je izvodio jezive eksperimente na logorašima u Aušvicu, narednog meseca će se naći na aukciji u Americi, a očekuje se da će kolekcionari predmeta koji su pripadali poznatim nacistima za njega biti spremni da plate i do 45.000 evra.


Svaki drugi građanin Srbije posle nezaposlenosti korupciju smatra najozbiljnijim problemom u zemlji. Po broju predstavki koji stižu Agenciji za borbu protiv korupcije najviše je žalbi na zdravstveni sistem i javnu upravu.\nTo potvrđuje i predsednica Skupštine Slavica Đukić Dejanović, koja je prva videla godišnji radni izveštaj Agencije za borbu protiv korupcije.\n„Zapravo svaka druga osoba od testirane misli da je razlog njenom lošem porodičnom životu korupcija. Kada se pita koja korupcija, percepcija je da čak 80 odsto od ukupne korupcije odlazi na tu političku korupciju. To su sve neki parametri koji govore da je izveštaj životni i da proističe iz onoga što jeste bitno za funkcionisanje građana“, kaže predsednica parlamenta.\nGrađani Srbije smatraju da je korupcija najzastupljenija u političkim partijama i u zdravstvenom sektoru. Gotovo jednoglasno potvrđuju da je korupcija postala model ponašanja, način života, rada i razmišljanja:\nZaštita „uzbunjivača" jedan je od problema koji odvraća one koji žele da ukažu na korupciju jer često zbog prijave korupcije budu izloženi pritiscima.\nSlabi resursi i još slabiji antikorupcijski organi teško da su garancija pozitivnim pomaci u borbi protiv korupcije. Državne regulative su nejasne i labave, a Agencija od početka rada susretala se neusaglašenim propisima.\nOpstrukcija rada Agencije\nDirektan pristup bazama podataka drugih institucija, poput MUP-a i Poreske uprave radi bolje kontrole imovine javnih funkcionera, glavna je prepreka koja sistemski podriva rad i efiksanost Agencije, potvrđuje to i direktorka Agencije Zorana Marković.\n„Smatramo da posle dve godine ima razloga zbog čega bi sam zakon o Agenciji trebao biti 'zategnut' u određenim segmentima koji bi omogućili agenciji neposredniju i bolju kontrolu. Neposrednije nadležnosti u pogledu kontrole imovine zbog kojih možda i postoje problemi na relaciji Agencije i tužilaštva“, naglašava direktorka Agencije za borbu protiv korupcije.\nU prošloj godini izrečeno je 67 mera javnim fukcionerima u oblasti sukoba interesa, dok je u 2010. Agencija izrekla 17 takvih mera.\nMeđutim, ni takva statistika ne menja percepciju da je korupcija je na neki način postala model života.\nProblem borbe protiv korupcije se ne može orijentisati na jedan uzrok jer je to kombinacija više faktora koji deljuju udruženo, kaže Slobodan Beljanski, nekadašnji član Saveta za borbu protiv korupcije:\n„U prvom redu možemo reći da su to propisi koji nisu dovoljno dosledni i koji nedaju u dovoljnoj meri nezavisnim kontrolnim telima pravo da utiču i da budu efikasnija. Drugi problem je opstrukcija vlasti u odnosu na mere koje se preduzimaju. Kada Agencija donese neku odluku ona se ne sprovodi. Takozvana politička korupciju i sprega političkih stranaka i javne vlasti i sektora, to je najveći i najteži oblik korupcije. To je ujedno najteže sprečiti i tiče se te takozvane sistemske korupcije“, konstatuje advokat Beljanski.\nRast percepcije korupcije u 2011 godini sa 78. na 86. mesto od 183 rangirane zemlje, govori da se korupciji dobro prima i snalazi u zemlji gde je nedavno istraživanje pokazalo da se prosečan iznos novca datog za mito kreće oko 300 evra.\nNajveće prepreke u obavljanju biznisa u Srbiji su neefikasna državna birokratija, korupcija. Tu se štete verovatno mogu meriti i milionima.


Barak Obama i Hilari Klinton večerali zajedno\nBarak Obama i Hilari Klinton večerali zajedno\nAmerički predsednik Barak Obama i bivša državna sekretarka Hilari Klinton ručali su u ponedeljak u Beloj kući, što je u Vašingtonu odmah dovelo do političkih spekulacija o budućim izbornim savezima i podršci koju bi mogla da dobije.\nKako navodi američka agencija Asošiejted Pres, Hilari Klinton još nije odlučila da li će 2016. godine da se kandiduje na predsedničkim izborima, dok bi Obama u tom slučaju mogao da se nađe u procepu da bira koga će podržati – nju ili potpredsednika Džoa Bajdena, koji se takođe pominje kao mogući kandidat demokrata.\nSva ta pitanja išla su uz prženu piletinu, pastu i salatu, koju je za njih napravio glavni kuvar Bele kuće, dok su Obama i Klinton sedeli u dvorištu Bele kuće, piše AP.\n„Da li će pružiti ruku za baškiš, i da li će joj Obama pružiti podršku, ili će njih dvoje samo razgovarati o aktuelnim događajima – krvoproliću u Egiptu ili putu ka miru na Bliskom istoku“, postavlja pitanje američka agencija i dodaje da prema navodima iz Bele kuće ništa od toga nije bila tema razgovora.\n„Cilj ručka je bio druženje i viđanje, zato sto su sekretarka Klinton i predsednik stvorili ne samo jak poslovni odnos, već i iskreno prijateljstvo“, rekao je portparol Bele kuće Džoš Ernest.\nAP navodi i da ovo nije prvi susret Obame i Klinton nakon njenog odlaska sa funkcije u februaru, pošto su dve porodice u martu imale zajedničku privatnu večeru, a videli su se i u aprilu u Dalasu na otvaranje predsedničke biblioteke u čast Džordža Buša mlađeg.


Vanredna odbrana od poplava na teritoriji cele Srbije, Foto: video grab\nSrbijavode uvele su jutros vanrednu odbranu od poplava na teritoriji cele Srbije, a trenutno najteža situacija u Kniću i Kraljevu. Drumski i železnički saobraćaj je takođe zausavljen na pojedinim deonicama u Srbiji, a najavljene padavine do kraja nedelje prete da pogoršaju situaciju i u drugim delovima zemlje.\nDirektor Srbijavode, Goran Puzović, kaže da je u Kraljevu proglašena vanredna situacija, kao i da se u celoj Srbiji preduzimaju mere u skladu sa Operativnim planom za odbranu od poplava.\n"Prati se situacija, sve službe Sektora za vanredne situacije MUP-a, Srbijavoda i svi lokalni štabovi su zajedno, u komunikaciji i preduzimau sve mere kako bi se zastitila imovina i prevazišla ova teška situacija", rekao je Puzović.\nDo petka ćemo imati, prema prognozama RHMZ, ozbiljne padavine u Srbiji, a kako kaže Puzović u narednih nekoliko sati ili tokom dana problem može da napravi podizanje nivoa reka u centralnoj i zapadnoj Srbiji, kao i na svim brdsko - planinskim područjima gde ima bujičnih tokova.\nOdbrana je uvedena zbog prognoza o porastu vodostaja na teritoriji Srbije koje je izdao RHMZ\nZbog izlivanja bujičnih potoka na kolosek i velike količine vode i zemlje na pruzi obustavljen je železnički saobraćaj između Vitanovca i Vitkovca, saopštila je Infrastruktura železnice Srbije.\nStručne službe "Infrastrukture železnice Srbije" su na terenu i rade na otklanjanju posledica izlivanja bujičnih potoka na kolosek, kako bi železnički saobraćaj na ovoj deonici što pre ponovo bio uspostavljen.


Podnošenje godišnjeg izveštavanja za FUK – Peterhof Consulting\nEN Mon - Fri 09:00-17:00 +381 11 450 4518\nPodnošenje godišnjeg izveštavanja za FUK\nPeterhof Consulting > Novosti > Podnošenje godišnjeg izveštavanja za FUK\nPodnošenje godišnjeg izveštavanja o funkcionisanju sistema interne finansijske kontrole u javnom sektoru za 2020. godinu – rok do 31. marta 2021. godine\nObaveza uspostavljanja i izveštavanja po osnovu interne finansijske kontrole u javnom sektoru, detaljnije je uređena sledećim zakonskim, odnosno podzakonskim aktima:\n– Zakonom o budžetskom sistemu (“Službeni glasnik RS”, br. 54/2009, 73/2010, 101/2010, 101/2011, 93/2012, 62/2013, 63/2013 (ispr.), 108/2013, 142/2014, 68/2015 (dr. zakon), 103/2015, 99/2016, 113/2017, 95/2018, 31/2019, 72/2019 i 149/2020);\n– Pravilnikom o zajedničkim kriterijumima i standardima za uspostavljanje, funkcionisanje i izveštavanje o sistemu finansijskog upravljanja i kontrole u javnom sektoru (“Službeni glasnik RS”, broj 89/2019, dalje: Pravilnik za kontrolu);\n– Pravilnikom o zajedničkim kriterijumima za organizovanje i standardima i metodološkim uputstvima za postupanje i izveštavanje interne revizije u javnom sektoru (“Službeni glasnik RS”, br. 99/2011 i 106/2013, dalje: Pravilnik za reviziju).\nU skladu sa navedenim propisima, propisana je obaveza rukovodilaca korisnika javnih sredstava da na propisani način izveštavaju ministra finansija o adekvatnosti i funkcionisanju sistema finansijskog upravljanja i kontrole i o funkcionisanju interne revizije, dostavljanjem godišnjih izveštaja za prethodnu godinu. Krajnji rok za dostavljanje godišnjih finansijskih izveštaja Ministarstvu finansija – Centralnoj jedinici za harmonizaciju je 31. mart tekuće godine.\n1. Rokovi dostavljanja godišnjih izveštaja o sistemu interne finansijske kontrole\nU skladu sa članom 81. Zakona rukovodilac korisnika javnih sredstava do 31. marta tekuće godine za prethodnu godinu na propisani način izveštava ministra finansija o adekvatnosti i funkcionisanju sistema finansijskog upravljanja i kontrole. Prema članu 11. stav 1. tačka 14) Pravilnika za kontrolu rukovodilac je odgovoran za izveštavanje o stanju sistema za finansijsko upravljanje i kontrolu.\nRukovodilac korisnika javnih sredstava dostavlja izveštaj ministru finansija najkasnije do 31. marta tekuće godine za prethodnu godinu, tako što odgovora na upitnik koji priprema Centralna jedinica za harmonizaciju.\nS druge strane, prema članu 82. Zakona rukovodilac korisnika javnih sredstava do 31. marta tekuće godine za prethodnu godinu na propisani način izveštava ministra finansija o funkcionisanju sistema interne revizije.\nGodišnji izveštaj o radu interne revizije, prema članu 32. Pravilnika o internoj reviziji, naročito sadrži:\n1) obavljene revizije i eventualna ograničenja i druge razloge neispunjenja plana;\n2) glavne zaključke u vezi sa funkcionisanjem sistema za finansijsko upravljanje i sistema kontrole unutar korisnika javnih sredstava, kao i date preporuke u cilju unapređenja poslovanja korisnika javnih sredstava.\nRukovodilac interne revizije dostavlja godišnji izveštaj rukovodiocu korisnika javnih sredstava do 15. marta tekuće godine za prethodnu godinu.\nRukovodilac korisnika javnih sredstava dostavlja godišnji izveštaj Centralnoj jedinici za harmonizaciju Ministarstva finansija, najkasnije do 31. marta tekuće godine za prethodnu godinu (član 32. Pravilnika za reviziju).\n2. Sastavljanje i popunjavanje godišnjih izveštaja za 2020. godinu\nCentralna jedinica za harmonizaciju sačinila je obrasce upitnika za sastavljanje godišnjih izveštaja korisnika javnih sredstava o finansijskom upravljanju i kontroli i internoj reviziji i objavila ih, na internet prezentaciji Ministarstva finansija, i to:\n1. Godišnji izveštaj o sistemu finansijskog upravljanja i kontrole;\n2. Godišnji izveštaj o obavljenim revizijama i aktivnostima interne revizije.\nSva polja u upitniku moraju biti popunjena, u suprotnom će upitnik biti vraćen korisniku na dopunu.\nCentralna jedinica za harmonizaciju pripremila je nove obrasce upitnika za izveštavanje za 2020. godinu i pustila je u rad aplikaciju za njihovo elektronsko popunjavanje i dostavljanje, a kojoj se pristupa preko internet adrese: https://ifkj.mfin.gov.rs\nU okviru rubrike “Dokumenta”/”Izveštaji” na stranici https://ifkj.mfin.gov.rs moguće je preuzeti i Korisničko uputstvo za aplikaciju koje detaljno opisuje korake u procesu pristupanja aplikaciji i samom izveštavanju, kao i kompletne obrasce upitnika, odnosno izveštaja za finansijsko upravljanje i kontrolu i internu reviziju.\nPo završetku popunjavanja izveštaja u okviru aplikacije, odštampanu i overenu:\n– Izjavu o internim kontrolama (sa pečatom i potpisom rukovodioca) – samo za finansijsku kontrolu;\n– Potvdu o dostavljenom izveštaju (sa pečatom i potpisom rukovodioca)\ntreba dostaviti na adresu Ministarstvo finansija, Centralna jedinica za harmonizaciju: Kneza Miloša 20, 11000 Beograd.\nUkoliko vam je potrebna pomoć pri dostavljanju istih, stojimo vam na raspolaganju.\nTakođe vam možemo ponuditi i ocenu sistema uspostavljenih internih kontrola, ukoliko ste ih uspostavili.\nAdmirala Geprata 13/1/3, Beograd\nSeminar: Finansijski kontroling\nTrening: Veštine uspešne komunikacije\nDruženje sa 150 menadžera domaćih kompanija na seminaru “Greške menadžera”\nSeminar: Česte greške menadžera\nKarijera u Peterhofu\nCopyright 2022, All Right Reserved, Peterhof Consulting d.o.o.


Izvor: Večernje novosti, 15.Nov.2018, 01:29\nNajbolji teniser sveta našao se među najbolja četiri tenisera turnira kolo pre kraja grupne faze Najbolji teniser sveta Novak Đoković i matematički se plasirao u polufinale Završnog turnira u Londonu kolo pre kraja grupne faze. U tome mu je pripomogao Džon Izner koji je večeras poražen od Marina Čilića, ali je uspeo da Hrvatu oduzme set - 7:6 (7:2), 3:6, 4:6. To je bilo dovoljno da se Novak nađe među najbolja četiri tenisera turnira >> Pročitaj celu vest na sajtu Večernje novosti << pre nego što se u poslednjem kolu grupe "Gustavo Kuerten" i sam sastane sa Čilićem. PROČITAJTE JOŠ: SAVRŠENI GOSPODIN SAVITLjIVI: Đoković siguran i protiv Zvereva Đoković je prethodno savladao Aleksandera Zvereva iz Nemačke sa 6:4, 6:1, što mu je bio drugi trijumf u "O2 areni". Novakov meč protiv hrvatskog tenisera na programu je u petak.\nPogledaj vesti o: Novak Đoković, London, Tenis\nDanas: Set dovoljan, ambicije veće\nSa ATP kupom počinje nova era tenisa, ovako izgleda sistem takmičenja! Novak: ''Biće mi čast da predstavljam svoju zemlju!'' (video)\nIzvor: Sportske.net, 15.Nov.2018\nDanas je u Londonu promovisano novo tenisko takmičenje koje će naslediti dosadašnji Dejvis kup...Promociji su danas prisustvovali i najbolji teniser sveta Novak Đoković, kao i Amerikanac Džon Izner, koji su pružili podršku ovim promenama u tenisu...Između ostalog, Novak je poručio da će mu...\n15.Nov.2018: Večernje novosti


Radio România Internaţional/ Vesti/ 24.12.2019.\nPravoslavci koji se drže gregorijanskog kalendara, grko-katolici i katolici iz celog sveta, uključujući i Rumuniju, sa većinskim pravoslavnim življem, slave u sredu Božić.\nPravoslavci koji se drže gregorijanskog kalendara, grko-katolici i katolici iz celog sveta, uključujući i Rumuniju, sa većinskim pravoslavnim življem, slave u sredu Rodjenje Isusa Hrista, jedan od najvećih praznika hrišćanstva. U Božićnoj poslanici, Patrijarh Rumunske Pravoslavne Crkve (BOR) Danijel ističe značaj porodice, koja se često, u savremenom društvu suočava sa izazovima i krizama, koje prouzrokuju siromaštvo, migracija, depresija, upotreba alkohola i droge. I njegovo Visokopreosveštenstvo Joan Robu, apostolski upravnik rumunsko-katoličke arhiepiskopske dieceze Bukurešta, tvrdi u Božićnoj poslanici da Isus se rodi i dalje u našem svetu, onakvom kakav svet jeste. Kardinal Lučijan, Nadbiskup rumunske grko-katoličke crkve, ističe da nas krv onih koji su ubijeni za veru i slobodu obavezuje da zauzmemo stav kada su prava i sloboda nemoćnih ljudi kršena i uputio apel na bratstvo i dijalog medju hrišćanima. Podsećamo da pravoslavci koji se drže julijanskog kalendara, a većinski su u Rusiji, Srbiji, Ukrajini i Gruziji, praznuju Božić 7. januara.\nŠef rumunske države Klaus Johanis je u poruci povodom Božića, istakao da “nas Rodjenje Isusa Hrista zbližava i radost našeg jedinstva treba da doživimo zahvaljujući dubini saosećanja, solidarnosti i dobrodušnosti prema drugima”, tvrdi predsednik Johanis. I premijer Ludovik Orban uputio je poziv rumunima da čuvaju svakodnevnu želju da učine dobro, jer praznik Rodjenja Isusa Hrista ima blagoslovljenu snagu da nas učini boljim, empatičnijim i solidarnijim. Princeza Margareta, starešina rumunske krune, želi svim rumunima srećne praznike, uz zdravlje, nadu i duševni mir te ih poziva da u ovim prazničnim danima budu pored usamljene ljude i one koji pate.\nViše od 21.000 radnika Ministarstva unutrašnjih poslova radi ovih dana u Rumuniji da bi obezbedili javni red i sigurnost gradjana, u kontekstu zimskih praznika. Broj policajaca, žandara i patrola je povećan u prepunim zonama u kojima se održavaju javne manifestacije. Prema procenama vlasti, više od 220.000 ljudi će prisustvovati narednih dana na skoro 200 verskih, kulturno- umetničkih i sportskih dogadjaja.\nUstavni sud Rumunije je saopštio da je dobio žalbu Socijaldemokratske partije (PSD) u vezi sa preuzimanjem odgovornosti vlade u Parlamentu za nacrt državnog budžeta i izmene hitnoj odredbi broj 114. Sud je ustanovio da mu gledišta strana o ovoj temi budu dostavljena do 10. januara, ali nije još zakazao datum kada će raspraviti o pomenutoj žalbi. Vlada je postupak preuzimanja odgovornosti za budžet bez rasprava i glasanja u Parlamentu obrazložila potrebom za uravnoteženim budžetom, koji da bude usvojen do kraja godine. Liberalna vlada je prihvatila nekoliko amandmana, ali nijedan od socijaldemokrata.\nPredsednik Rumunije Klaus Johanis potpisao je danas dekret o promulgiranju Zakona o proglašenju 1. novembra Nacionalnim Danom Radija. Prema zakonu, tim povodom centralna i lokalna javna administracija može organizovati kulturno- naučne manifestacije ili može pružiti logističku i finansijsku podršku nevladinim organizacijama ili drugim institucijama koje organizuju onakve dogadjaje. Rumunski javni servisi radija i televizije mogu u njihove programe uključiti emisije i prenose sa manifestacija posvećenih ovom prazniku. Rumunski javni radio neprestano emituje svoje programe od 91 godine.\nBivši liberalni predsednik Poslaničkog doma rumunskog parlamenta Bogdan Olteanu, osudjen je danas na sedam godina zatvora za zloupotrebu uticaja, u predmetu u kojem ga Sud tereti da je primio milion evra od poslovnog čoveka. Bukureštanski sud je još odlučio o konfiskaciji protivrednosti pomenute svote novca u lejima.


Kupci su poludeli za plamenobacačima Elona Maska - Muški magazin - trendovi, fitness, lifestyle, saveti, devojke... `\nKupci su poludeli za plamenobacačima Elona Maska\nZa razliku od Frankenštajnovog čudovišta koje se plašilo vatre, oko hiljadu Maskovih kupaca ovih dana pec-pec koncept shvata potpuno suprotno...\nZapravo, ovde se radi o najnovijem proizvodu vlasnika jednog od najpoznatijih brendova električnih automobila, koji u stvari nije pravi „plamenobacač“, već puška koja bljuje vatru i vredi 500 dolara.\nMediji su bili u mogućnosti da intervjuišu neke od vlasnika ove nove igračke, a većina je odgovorila kao dete u prodavnici bombona, dok su drugi zvučali kao da bi im pristup mašinama koje bljuju vatru trebalo pod hitno zabraniti.\nNa primer, vlasnik jedne IT kompanije je izjavio kako oduvek voli vatru i da se igra sa plamenom i benzinom od kada zna za sebe, tako da je ovo jedna ultimativna igračka sa kojom može da se zabavlja do kraja života. Dobro, poznato je da ovaj sektor poseduje veoma posebne individue, tako da nismo preterano začuđeni.\nNiko nije uzeo Maska za ozbiljno kada je prvi put izjavio kako bi prodavao nešto što sada zove „neplamenobacač“, ali tehnološki milijarder i osnivač kompanije Tesla, dokazao je tokom vremena da je podložan pretvaranju svega što, na prvi pogled, zvuči kao šala u realnost, istovremeno ostavljajući ljude bez teksta.\nPROČITAJTE SLEDEĆI TEKST: Džordž Kluni je dobio nagradu za životna dostignuća


Vesti online / Vesti / Svet / "Nova evropska kriza kreće na Balkanu: Počinje borba svetskih sila za prevlast"\n"Nova evropska kriza kreće na Balkanu: Počinje borba svetskih sila za prevlast"\nTurska i Rusija brzo razvijaju svoj uticaj u jugoistočnoj Evropi, dok austrijski ministar spoljnih poslova Sebastijan Kurc poziva EU da dovede Balkan u svoju orbitu, piše ugledni nemački biznis magazin "Handelsblat".\nBalkan postaje središte borbe\nSledeća evropska kriza, kao i mnoge ranije, mogla bi početi na Balkanu.\nEU i NATO pokušavaju da približe zemlje poput Srbije i Crne Gore u svoju orbitu, ali se suočavaju sa konkurencijom za uticaj Sjedinjenih Država, Rusije, Turske, pa čak i Saudijske Arabije, piše u svojoj analizi dopisnik "Handelsblata" Andre Balin.\nGovoreći za "Handelsblat", austrijski ministar inostranih poslova Sebastijan Kurc upozorio je na rastući uticaj Turske i Saudijske Arabije.\n- U Sarajevu i Prištini, na primer, žene su plaćene kako bi javno nosile burke - tvrdi on, dodajući da "Ne možemo da gledamo i ne radimo ništa".\n* Strategija NATO: Mini-repriza ratova na Balkanu?!\n* Zapad "zbrisao" SFRJ sa svetske političke mape\nKurc je zatražio ubrzanje integracije regiona u EU, kako bi se Turska i Rusija zadržale van regiona.\nOn je rekao da druga važna pitanja, poput Bregzita ili migracija, ne bi trebalo da odvraćaju EU od Zapadnog Balkana. Tenzije su i dalje bile visoke unutar i između država u regionu.\n- Moramo nastaviti da igramo aktivnu ulogu u ovom ključnom regionu, pružajući kredibilnu perspektivu EU - rekao je.\nOd 2014. godine Nemačka je preuzela vodeću ulogu u promovisanju odnosa EU u balkanskim državama, podstičući reforme i saradnju u onom što je poznato kao "Berlinski proces".\nMeđutim, postignut je mali konkretan napredak koji je vodio nemački ministar inostranih poslova Zigmar Gabrijel ovog leta da pozove Program "Berlin Proces plus", sa specifičnim ciljevima u pomoći i integraciji.\nU prošlosti, Balkan je često bio polje u kojem su nadmoćne sile odmeravale uticaj. Vekovima su se Habzburzi suočavali sa Osmanlijama, a zatim je to radio Zapad sa Sovjetskim Savezom. Danas, Turska i Rusija su glavni rivali EU za uticaj.\nZa Tursku, Balkan predstavlja emocionalnu i racionalnu privlačnost. Vekovni turski vladari ostavili su muslimanske manjine i kulturno i arhitektonsko nasleđe. Mnogi istorijski spomenici sada obnavljaju agencije turske vlade.\nAli Turska takođe vodi težak ekonomski program. Poslednjih meseci su se videle značajne turske rudarske investicije na Kosovu i saradnja aviokompanije sa Albanijom, kao i novi sporazum o slobodnoj trgovini sa Bosnom, potpisan u maju.\nU javnim saopštenjima na Balkanu, Turska je naglasila svoju ulogu stabilizirajućeg faktora u regionu. Takođe, EU posmatra svoj stav.\nRusija je još jedan igrač u teškoj kategoriji na balkanskoj sceni.\nMoskva ima naročito bliske odnose sa svojim tradicionalnim saveznikom Srbijom, i to ne samo zahvaljujući zajedničkoj slovenskoj kulturi i pravoslavnoj religiji.\nAnkete pokazuju da je većina Srba proruski nastrojena i da se ne osećaju dobro prema NATO, koji su 1999. godine teško bombardovali zemlju. Tokom nedavne posete, zamenika premijera Rusije Dmitrija Rogozina insistirao je da "Srbija nikada neće postati članica EU."\n* Zašto je region i dalje prostor za sukob SAD i Rusije?\n* DW: Balkanska utakmica, SAD povele sa 1:0\nRusija se takođe optužuje za intrigantnu ulogu u drugim balkanskim državama. Najpre za navodnu prorusku državnu zaveru u vreme crnogorskih izbora za šta će se ove godine suditi - što Rusija odbacuje kao "apsurd".\nSusedna Makedonija želi da ubrza pristupanje NATO, s obzirom na, ono što je je ministarka odbrane Radmila Šekerinska nazvala "ruskim pokušajima da steknu uticaj u našoj politici i sigurnosti". Moskva je odbacila ove optužbe kao rusofobiju.\nMoguće napetosti koje proizilaze iz turske i ruske politike na Balkanu mogu se videti u Bugarskoj.\nOvde Ankara podržava novu stranku "Dosta", koja predstavlja tursku etničku manjinu u zemlji, s obzirom na to da se postojeća stranka smatra previše blizu Rusiji. Lider "Dosta", Lutfi Mestan, redovno se sastajao sa vodećim članovima turske vladajuće partije AKP, kao i s samim turskim predsednikom Erdoganom.\nKao da to nije dovoljno, Kina takođe vidi ulogu za sebe u regionu, prvenstveno kroz svoj ogromni infrastrukturni projekat "Put svile", koji ima za cilj poboljšanje komunikacije preko evroazijske kopnene mase.\nPrema planu, Peking planira uložiti oko 10 milijardi evra, odnosno oko 11,8 milijardi dolara, u 16 zemalja jugoistočne i istočne Evrope.


Stabilan kreditni rejting Crne Gore | Ekonomist\nby Redakcija - 16/03/2019 0\nAgencija za kreditni rejting Standard & Poor&’s objavila je novi Izvještaj za Crnu Goru kojim je ponovo potvrdila izgled rejtinga naše zemlje označenog kao “stabilan”, uz očuvanje ocjene B+/B, saopšteno je iz Ministarstva finansija.\nKreditni analitičari potvrdili su da Crna Gora ide u dobrom pravcu razvoja, procijenivši rast crnogorske ekonomije od 4,7 odsto u 2018. godini, što je premašilo njihova prošlogodišnja očekivanja u iznosu od 3,5 odsto.\n– Kako se navodi u Izvještaju, tome su najviše doprinijele brojne aktivnosti u oblasti turizma i energetskog sektora, kao i jako uporedno institucionalno uređenje u regionu. Takođe, prepoznat je i rastući potencijal za ranu implementaciju strukturnih reformi, čije je sprovođenje neophodno kako bi Crna Gora postala članica EU. Kreditni potencijal Crne Gore, kako se dalje navodi, osnažen je i perspektivom pristupanja naše zemlje Evropskoj uniji koju prati snaženje institucija – piše u saopštenju Ministarstva finansija.\nKao važna okosnica budućeg razvoja Crne Gore, navodi se i ostvarenje značajnog iznosa direktnih stranih investicija u proteklih pet godina, koje iznose u prosjeku više od 10 odsto BDP-a.\n– Međutim ostaje rizik da bi crnogorska ekonomija mogla biti pogođena usljed gubitka zainteresovanosti stranih direktnih investitora – zaključuje se u saopštenju.


Politika privatnosti | Gazprom Petrol Srbija\nPoslovna praksa kompanije NIS a.d. Novi Sad u vezi sa prikupljanjem i korišćenjem podataka, putem ove ili bilo koje druge Internet prezentacije u vlasništvu, regulisana je putem trenutno važeće politike objavljene na javnoj prezentaciji. Ova politika može biti dopunjena u slučaju proizvoda ili usluga koje imaju sopstvenu politiku privatnosti. Ova polisa privatnosti ne reguliše privatnost u vezi sa aktivnostima koje se obavljaju mimo Internet prezentacije, drugih Internet prezentacija, ili proizvodima i uslugama kod kojih je politika privatnosti regulisana Ugovorom.\nLične informacije Posetioca koje su u vezi s registracijom na Internet prezentaciji, samom Internet prezentacijom, proizvodima i uslugama se nazivaju Registracionim informacijama. Registracione informacije se zaštićuju na više načina. Same registracione informacije se čuvaju na zaštićenim serverima, kojima samo određeno osoblje NIS a.d. Novi Sad ima pristup. Sve registracione informacije se štite enkripcijom prilikom njihovog slanja ili transfera na druge servere. Same šifre koje se koriste su takođe zaštićene enkripcijom.Korisnik koji je izvršio registraciju ima mogućnost ažuriranja i brisanja ličnih podataka u okviru pristupa registracionim informacijama.


Fabrika Apollo Tyres\n7 PRIMENJENIH SNAGA | Otpornost na vatru Gyöngyöshalász, Mađarska\nProizvodnja pneumatika zaštićena od požara\nSpecijalizovana izolacija štiti veliku novu grinfild fabriku pneumatika od požara i oštećenja vremenskim prilikama\nIzgrađena na lokaciji od 72 hektara 100 km od glavnog grada Budimpešte, nova fabrika Apollo Tyres je jedna od najvećih grinfild investicija u Mađarskoj i označava prvu novu fabriku kompanije izvan Indije, gde joj je sedište. Do trenutka kada prva faza bude dovršena, fabrika će moći da proizvodi 5,5 miliona automobilskih i guma za lagane kamione godišnje, kao i 675.000 guma za komercijalna vozila, pod brendovima Apollo i Vredestein.\nZa svako postrojenje tih razmera, bezbednost je od najvećeg značaja. A za fabriku guma, gde su sirovine i gotovi prozivodi zapaljivi, to znači strog fokus na protivpožarnu zaštitu. Da bi postigli ovo, arhitekte CÉH zRt. su na osnovu svog prethodnog iskustva naveli ROCKWOOL izolaciju zbog njenog kvaliteta i zaštite od požara, kao i zbog širokog spektra dostupnih opcija proizvoda.\nUkupno, 190.000 m2 ROCKWOOL izolacijeje ugrađeno u krov fabrike Apollo, uključujući DACHROCK® izolacione ploče debljine 80 mm i SF 50 trapezoidne ispune, doprinoseći njenoj A1 klasi zaštite od požara, što je i najveća moguća klasa. A pošto ravan krov može biti podložan lošoj drenaži koja skraćuje njegovo trajanje, Apollo fabrika je koristila i ROCKFALL izolaciju „sečenja radi formiranja pada“, čiji blokovi su prilagođeni korisniku kako bi obezbedili površinu sa nagibom koja omogućava da se voda i sneg ne zadržavaju na njoj.\nOsim što štiti od požara i čini objekat trajnijim, izolacija kamenom vunom poboljšava unutrašnju klimu za radnike u fabrici, a vlasnicima smanjuje i račune za utrošenu energiju i uljenični otisak. Ona pomaže da ovaj novi objekat još dugo vremena bude održiv.\nTip objekta Fabrička zgrada\nPrimena Izolacija krova\nTip proizvoda DACHROCK, SF 50 trapezoidne ispune, ROCKFALL\nApollo Tyres (Mađarska) Ltd.\n„...montirali smo ROCKWOOL Rockfall sistem sečenja radi obezbeđenja pada. Bezbednost od požara je jedan od najznačajnijih problema na krovu. Kao zaštitu od požara, si izolacioni proizvodi koje kompanija ROCKWOOL nudi i montira ispunjavaju najvišu „A1“ kategoriju zaštite od požara.“\nMenadžer na lokaciji


Đoković igra u neverovatnoj formi, već je osvojio tri grend slema, i mnogi smatraju da mu u ovom momentu nema ravnog, ali ne i Daren Kejhil.\nČovek koji je svojevremeno bio među deset najboljih dubl igrača istakao je da bi Novakovu dominaciju mogao da prekine Rafael Nadal.\n- Nadal voli da igra u Njujorku, gde mu uslovi odgovaraju. Bio je jako uspešan na US openu i dobro će se pripremiti za tvrdu podlogu. Biće u Vašingtonu, Kanadi i Sinsinatiju - rekao je Kejhil.\nNekadašnji as, kom je najbolji plasman u singlu bilo 22. mesto, saglasan je da Novak deluje nezaustavljivo.\n- Ako neko može da zaustavi Đokovića to je Nadal - dodao je Australijanac.\nĐoković je nedavno izjednačio učinak Nadala i Federera kada su grend slemovi u pitanju, a prliliku za novi će imati na US openu, koji se igra od 30. avgusta do 12. septembra.


Medijski konkursi i sudski procesi: Privid zakonitosti\nBeta | 08. okt 2020.\nIstraživanja i analize koje su pravila novinarska udruženja i nevladine organizacije pokazuju da je najveći deo novca koji se dodeljuje za sufinansiranje medijskih sadržaja lokalnih samouprava raspoređen za proizvodnju sadržaja u skladu sa politikama lokalnih samouprava, da je uloga medija kao kontrolora rada vlasti derogirana i da se oni pretvaraju u promotera vlasti.\nPojedini mediji pokušali su da pred sudom ukažu na nepravilnosti u sprovođenju konkursa, ali dužina postupka, potencijalni sudski troškovi kojima se mediji izlažu, a naročito činjenica da ishod presude ne utiče na dodelu sredstava, deluju krajnje obeshrabrujuće za učesnike konkursa.\nIstraživanje BIRN-a objavljeno januara 2019. pokazuje da je za tri i po godine bilo svega 68 tužbenih zahteva i da je Upravni sud u dve trećine postupaka presudio u korist tužilaca. Međutim mere koje su izricane nisu uticale na smanjenje učestalosti kršenja zakona i propisa koje regulišu ovu oblast od strane lokalnih samouprava.\nBez obzira na činjenicu da je većina medija koja je ušla u sudsku proceduru dobila pozitivne presude, te da su lokalne samouprave „kažnjene“ pokrivanjem sudskih troškova, vođenje upravnog spora pokazalo se kao privid zakonitosti jer sudske odluke ne utiču na raspodelu sredstava.\nNaime, procedura je takva da onog trenutka kada organ vlasti koji je raspisao konkurs potpiše Rešenje o raspodeli ono postaje i konačno. Novac se po tom rešenju isplaćuje, a činjenica da se pred Upravnim sudom nakon godinu ili dve dokaže da je bilo kršenja procedura, više nema nikakvog uticaja.\nDa i sama sudska praksa dodatno obeshrabruje tužbe pokazuje primer odluke Upravnog suda u Beogradu iz decembra 2018. godine da odbije tužbu koju je na sprovođenje i rezultate konkursa Grada Beograda za sufinansiranje medijskih projekata iz 2016. godine podnelo sedam učesnika konkursa – medija i produkcija.\nNa konkursu grada Beograda te 2016. godine raspoređeno je 85.750,000 dinara za sufinansiranje 36 projekata. Projekte su dobili učesnici konkursa koji su osnovani neposredno ili u toku trajanja konkursa, pri čemu neki od učesnika kojima su sredstva raspodeljena nisu bili ni registrovani za obavljanje delatnosti iz oblasti javnog informisanja i medija. Dodatno uznemirava činjenica da su pojedini učesnici u toku trajanja konkursa bili u prekidu obavljanja delatnosti, te da su upravo njima dodeljeni najveći iznosi, dok su ugledni mediji dobili višestruko niže iznose, ili su njihovi projekti u celosti odbijeni.\nUpravni sud je konstatovao da je ovaj tužbeni navod neosnovan pošto iz Pravilnika „ne proizilazi da je učešće na konkursu uslovljeno protekom određenog vremenskog perioda od osnivanja izdavača medija do njegovog učešća na konkursu“ te da se „vrednovanje projekata vrši u odnosu na njihovu sadržinu, a ne na period trajanja izdavača medija i njegov poslovni renome“.\nIstovremeno, sud je, suprotno ranijoj praksi, sam pozvao sve učesnike na konkursu koji su dobili sredstva u svojstvu „zainteresovanih lica“, iako ih tužioci nisu naveli u tužbi i tokom procesa su osporavali njihovo uključivanje.\nPozivu Suda odazvali su se nosioci 12 projekata koji je sufinansirao grad Beograd te 2016 godine i sudski troškovi su narasli na 297.000 dinara. Važno je napomenuti da je od toga za pokrivanje troškova „tužene strane“ Gradske uprave grada Beograda predviđeno svega 18.000 dinara.\nAdvokatska kancelarija koja je zastupala grupu medija u ovom sporu ocenila je da je celokupan postupak dodeljivanja sredstava za sufinasiranje medijskih projekata koji je sproveo Grad Beograd 2016 godine, baš kao i upravni spor, obesmišljen zbog ponašanja kako upravnog organa Grada Beograda, tako i Upravnog suda, što za posledicu ima ugrožavanje pravne sigurnosti učesnika u postupku, ali i dovođenja u pitanje vladavine prava u Republici Srbiji.\nPozivom učesnicima konkursa čiji su projekti podržani da u svojstvu „zainteresovanih lica“ učestvuju u procesu, Upravni sud je prouzrokovao višestruko povećanje sudskih troškova, koje su u ovom slučaju pokrili mediji koji su se, može se reći „usudili“ da povedu spor.\nMože se reći i da je sreća po organizacije koje su u ovom procesu bili podnosioci tužbenog zahteva što se nisu svi nosioci projekata koje je sufinansirao grad Beograd odazvali pozivu Suda, jer bi u tom slučaju troškovi bili trostruko veći.\nZastupnici medija koji su podneli tužbu naglašavaju da prema Zakonu o upravnim sporovima „Zainteresovano lice jeste lice kome bi poništaj osporenog upravnog akta neposredno bio na štetu“ a imajući u vidu da su organizacije čiji su projekti podržani imali ugovore sa Gradom koji su u celosti već izvršeni, oni nisu ni mogli da pretrpe neposrednu štetu.\nOsim toga, po Zakonu o obligacionim odnosima „U slučaju ništavosti ugovora svaka ugovorna strana dužna je da vrati drugoj sve ono što je primila po osnovu takvog ugovora, a ako to nije moguće, ili ako se priroda onog što je ispunjeno protivi vraćanju, ima se dati odgovarajuća naknada u novcu, prema cenama u vreme donošenja sudske odluke, ukoliko zakon što drugo ne određuje.“\nPošto grad ne može da vrati ono što je na osnovu sufinasiranja projekata „primio“ i pošto je već data odgovarajuća naknada u novcu za to, ništa se ne bi ni vraćalo usled ništavosti ugovora, naravno pod uslovom da do ništavosti uopšte i dođe.\nOstali navodi tužbe\nU tužbi se navodi i da su Kriterijumi za ocenu projekata koje je doneo Grad Beograd sadržali diskriminatorsku odredbu jer se ocenjuje „mera u kojoj projekat doprinosi očuvanju srpskog nacionalnog i kulturnog identiteta i jezika“, što je direktno suprotno Zakonu o javnom informisanju (Član 15. stav 1 tačka 4.).\nUpravni sud je odbacio ovaj navod iz razloga što je Pravilnikom o sufinansiranju projekata predviđeno da organ koji raspisuje konkurs može utvrditi i bliže kriterijume za ocenjivanje projekta. Drugim rečima, sud izvodi zaključak da se navedeni kriterijum ne može smatrati kao diskriminatorski, iako sama formulacija kriterijuma jasno ukazuje da se vrše povrede Zakona o javnom informisanju, kao i Zakona o zabrani diskriminacije.\nJedan od tužbenih navoda je i da Grad Beograd nije doneo Rešenje o imenovanju stručne komisije kako je predviđeno Pravilnikom, da su za članove Stručne komisije imenovani medijski radnici iz nereprezentativnih medijskih udruženja, kao i „medijski stručnjaci“ za koje nije bilo moguće utvrditi da li ispunjavaju potrebne kriterijume pošto je umesto Rešenja dat je samo prost spisak imena članova komisije na sajtu grada. Upravni sud je odbacio ovaj navod tvrdeći da je Rešenje o imenovanju komisije doneto 25. oktobra 2016. godine!\nMediji su u tužbi prigovorili i da Stručna komisija nije donela Predlog o raspodeli sredstava sa obrazloženjem i da taj dokument nije postavljen na sajt Grada, kako predviđa Pravilnik o sufinansiranju projekata. Sud u vezi sa tim smatra da „neobjavljivanje predloga o raspodeli sredstava nije od uticaja na drugačije odlučivanje u ovom sporu“.\nU tužbi medija se navodi i da Rešenje o raspodeli sredstava ne ispunjava gotovo ni jedan uslov propisan Zakonom o opštem upravnom postupku. Naime u Rešenju se ne navode ni osnovni podaci o podnetim projektima, ni visini sredstava koju su učesnici konkursa u svojim projektima zahtevali i u kom obimu je zahtev učesnika konkursa usvojen.\nRešenje ne sadrži ni podatke načinu na koji je utvrđeno činjenično stanje kao podlogu za donošenje rešenja o raspodeli sredstava, odlučujuće kriterijume u oceni projekata, razloge zbog kojih su određeni projekti podržani sa manjim budžetima od podnetih, kao i obrazloženja zbog čega pojedini projekti nisu podržani.\nU obrazloženju Rešenja o raspodeli sredstava Grada Beograda navodi se da je „rešenje doneo na osnovu predloga stručne komisije“, ali s obzirom da taj predlog nije objavljen, odnosno da možda nije ni sastavljen, taj stav se ne može prihvatiti, i ceo proces nije sproveden u skladu sa Zakonom o opštem upravnom postupku.\nMeđutim, sud u presudi ističe da je neosnovan ovaj navod tužioca, odnosno zaključuje da je dispozitiv osporenog rešenja sačinjen u skladu sa odredbama Zakona o opštem upravnom postupku, iako u dispozitivu nisu navedeni čak ni osnovni podaci o zahtevima stranaka, što svakako obuhvata visinu sredstava koju su učesnici konkursa u svojim projektima zahtevali, pa se iz dispozitiva ne može zaključiti u kom obimu je zahtev učesnika konkursa usvojen, a u kom obimu je odbijen.\nGrad Beograd nije naveo dan kada je rešenje objavljeno, što direktno onemogućava učesnike konkursa u korišćenju pravne zaštite, odnosno pokretanju upravnog spora, s obzirom da se rok za pokretanje upravnog spora, prema Pravilniku, računa od dana objavljivanja rešenja na veb-sajtu organa koji je raspisao konkurs.\nPostupanje Upravnog suda u „Beogradskom slučaju“ proizvelo je obeshrabrivanje učesnika na drugim konkursima da pred nadležnim sudskim organom zatraže poštovanje sprovođenja zakona i pravilnika kada je o medijskim konkursima reč. Tome svedoči i nezvanična potvrda jedne medijske kuće koja se u „Beogradskom slučaju“ odazvala da bude „zainteresovana strana“, a potom na konkursu Grada Beograda naredne godine (2017) se suočila sa još drastičnijim nepoštovanjem konkursnih pravila i procedura, ali nije povela sudski spor poučena primerom kako je prošlo sedam medija koji su godinu dana ranije to uradili.\nNiš daje 89 miliona dinara za medije, 4 više od Beograda – u susret predizbornoj kampanji\nZa media i T1 televizija traže ostavku ministra kulture i informisanja Vladana Vukosavljevića\nGrad Beograd Medijski konkursi Projektno sufinansiranje medija Upravni sud\n← Dodela godišnje nagrade „Katarina Preradović“ za profesionalni integritet\nIzvještavanje o pandemiji COVID-19: Savjeti za novinare i novinarke →


Ovaj izveštaj nastao je kao rezultat napora Misije OEBS-a u Srbiji (u daljem tekstu: Misija OEBS-a) usmerenih na posmatranje postupka izbora članova Visokog saveta sudstva (VSS) iz reda sudija koji su sprovedeni u periodu od oktobra do decembra 2020. godine. Domaća nevladina organizacija YUCOM bila je partner u realizaciji ovog procesa. Aktivnosti su obuhvatile posmatranje postupka predlaganja kandidata u odabranim sudovima, samih izbora širom Srbije, analizu pravnog okvira i razgovor sa sudijama koje su učestvovale u izbornom procesu. Zbog ograničenja usled pandemije virusa COVID-19, prisustvo posmatrača bilo je smanjeno u odnosu na izbore 2015. godine.\nAnaliza međunarodnih standarda koji uređuju sudske i tužilačke savete, kao i relevantnog pravnog okvira u Srbiji, predstavlja sažetak relevantnih delova prethodnog izveštaja, jer nije bilo nikakvih promena od njegovog objavljivanja.1\nIzmeniti pravni okvir kako bi se promenio način izbora članova Visokog saveta sudstva, tako da se umanji značaj Narodne skupštine u izbornom postupku i da se omogući da Savet radi oslobođeni od neprimerenog spoljnog uticaja;\nDodatno unaprediti pravni okvir koji se odnosi na rešavanje sporova, uz obezbeđivanje\nefikasnih pravnih lekova.


REAKCIJA NA MERE ZAGREBA\nBrnabić: Uputili smo protestnu notu Hrvatskoj\nPremijerka Ana Brnabić izjavila je da je Vlada Srbije uutila notu hrvatskoj vladi, odnosno ministarstvima poljoprivrede i trgovine, kao i Evropskoj komisiji povodom odluke Zagreba da uvede strože mere kontrole uvoza poljoprivrednihh proizvoda.\nSrbija će još jednom pokazati da je konstruktivna i tolerantna, ali neće ignorisati Hrvatske nove mere na srpske proizvode i uspeće da zaštiti naše proizvođače i izvoznike, poručila je premijerka Srbije Ana Brnabić uz ocenu da Hrvatska tome krši SSP.\n"Pričali smo pre mesec dana u Trstu i dve osnovne teme su bile infratrukturno povezivanje i ekonomska saradnja. Napravili smo regionalnu privrednu komoru, postoji toliko mnogo stvari u kojima sarađujemo i u kojima smo sarađivali", podsetila je Brnabić.\n"Ovo je jasno kršenje SSP-a. Mi smo kao vlada uputili notu hrvatskoj vladi, odnosno ministarstvima poljoprivrede i trgovine, kao i Evropskoj komisiji. Razgovaramo i sa ostalim zemljama na koje se ovo odnosi, kako bismo imali zajednički nastup prema ovom pitanju”, rekla je Brnabić.\n"Srbija će pokazati još jednom da je konstruktivna i tolerantna, ali nećemo ovo ignorisati i uspećemo da zaštitimo i naše proizvođače i izvoznike", poručila je Brnabić i izrazila je danas uverenje da će se naći zajedničko rešenje u vezi novih mera hrvatske vlade i pre nego što reaguje Evropska komisija.\nBrnabić sa Plenkovićem o problemu taksi na voće\nBrnabić je i hrvatskom premijeru Andreju Plenkoviću prenela da mere Hrvatske potpuno onemogućavaju izvoz iz Srbije i drugih zemalja u regionu.\nOdlično stanje u budžetu, slede mere za brži rast BDP\nAna Brnabić je najavila i da će Vlada Srbije u naredne dve nedelje izaći sa kratkoročnim merama koje će pozitivno uticati na brži rast bruto domaćeg proizvoda. Ona je rekla da je juče održana sednica Vlade na kojoj je sporiji rast BDP-a od očekivanog bila glavna tema.\n"Pošto nam je odlično stanje u budžetu, sa veoma dobrom fiskalnom disciplinom i suficitom, možemo da uložimo u kratkoročne mere koje će uticati na rast, a dobre su u smislu kapitalnih investicija. Gledaćemo koje sve projekte imamo spremne u ovom trenutku. Investiraćemo više nego što smo mislili da ćemo investirati tokom 2017", rekla je Brnabić.\nOna je rekla da je o rastu BDP-a razgovarala sa Fiskalnim savetom, Republičkim zavodom za statistiku i ekonomistima u Srbiji koji se objektivno time bave i naglasila da građani ne treba da brinu.\n"Važno je da su svi naši ekonomski pokazatelji veoma dobri. U ovom trenutku imamo industrijsku proizvodnju koja će svakako preći šest odsto rasta, a možda će ići i do osam odsto. Imamo izvoz koji raste ubrzano, između 11 i 12 odsto, imamo smanjenje nezaposlenosti, koja je u ovom trenutku oko 14 odsto", rekla je Brnabić.\nRast BDP-a, koji je sporiji od predviđenog, posledica je pre svega, kako je objasnila, loših vremenskih uslova. Oštra zima, a kasnije pad nivoa vodotokova, veoma su loše uticale na termo-sektor.\n"U drugom kvartalu smo imali velike suše, gde je veoma pogođena proizvodnja električne energije iz hidroelektrana, koja je pala za čak 40-42 odsto, ali to su vremenski uslovi oko kojih vlada ništa nije mogla da učini", rekla je Brnabić i dodala da je suša uticala i na poljoprivrednu proizvodnju i rod kukuruza.\n"U ovom trenutku deluje da će rast bdp-a biti 2,5 odsto, ali vlada svakodnevno radi na tom pitanju", zaključila je Brnabić.\nPodsetimo, premijerka Brnabić boravi u Podgorici, gde će, na marginama Samita Američko-jadranske povelje razgovarati i sa potpredsednikom Sjedinjenih Američkih Država Majklom Pensom.\nKako je premijerka najavila, Srbija će na ovom samitu ponovo istaći svoju opredeljenost ka vojnoj neutralnosti i ukazati na činjenicu da je, i pored toga, jedan od lidera na Balkanu kada je reč o učešću u mirovnim misijama.\n"Srbija je sedma zemlja u Evropi i 45. na svetu po učešću u mirovnim misijama. I tu se vidi naša ozbiljnost i posvećenost mirovnim procesima u okviru Ujedinjenih nacija i Evropske unije", rekla je Brnabić i dodala će na Samitu razgovarati i o migrantskoj krizi tokom koje je kroz Srbiju prošlo, kako je rekla, više od milion migranata.


Ovo su paraobavještajci koji ruše Dodikove protivnike i državu BiH | Faktor.ba\nOvo su paraobavještajci koji ruše Dodikove protivnike i državu BiH\nobjavljeno: 09.01.2017. u 22:03\nPredsjednik Republike Srpske (RS) Milorad Dodik je pod paravanom Uprave za borbu protiv terorizma i ekstremizma MUP-a RS-a osnovao vlastitu paraobavještajnu agenciju, čiji je cilj održavanje SNSD-a na vlasti po svaku cijenu i realiziranje interesa stranih finansijera u BiH.\nTom paraobavještajnom agencijom rukovodi Predrag Ćeranić, koji je od 1. jula 2015. godine formalno imenovan za "konsultanta u razvoju strategije sigurnosti" u MUP-u RS-a. Radi se o bivšem uposleniku Obavještajno-sigurnosne agencije (OSA) BiH, koji je iz te agencije najprije istjeran 31. decembra 2004. godine zbog "eliminatornih elemenata u sigurnosnoj provjeri", da bi se na posao vratio 1. aprila 2008. godine nakon odluke Suda BiH. Međutim, nakon nekoliko mjeseci u službi ga je smijenio tadašnji visoki predstavnik u BiH Miroslav Lajčak, s obzirom da je Ćeranić bio dio mreže koja je skrivala kasnije osuđenog ratnog zločinca Stojana Župljanina.\nPrisluškivali strane zvaničnike\nĆeranić je oko sebe okupio nekoliko "poznatijih imena", kao što su bivši direktor policije RS-a Dragomir Andan i bivši šef Centra SDB-a Doboj Dušan Živković, a svoju ulogu ima i bivši direktor SIPA-e Goran Zubac. Dodikovi paraobavještajci nerijetko odlaze na obuke van granica BiH, tačnije u Rusiju i Izrael. Naravno, svrha njihovog postojanja nije borba protiv terorizma i ekstremizma, već SNSD-ovih političkih protivnika i državnih interesa BiH. Pored prisluškivanja čelnika Saveza za promjene, entitetska nelegalna služba sigurnosti je, prema informacijama Faktora, čak prisluškivala i strane zvaničnike u BiH. Pored jačanja vlastitih kapaciteta, služba ima zadatak i narušavanja legalnih državnih sigurnosnih agencija, kao što su Ministarstvo odbrane BiH, Oružane snage BiH, SIPA, OSA, ali i pravosudnih institucija u BiH, te stvaranje osjećaja među stanovnicima manjeg bh. entiteta o navodnoj ugroženosti sigurnosnih i nacionalnih interesa. Upravo iz tih redova je prije nekoliko mjeseci plasirana informacija o navodnoj akciji "Vruća kasna jesen – rana zima", čiji je cilj bila "destabilizacija RS-a masovnim uličnim protestima u organizaciji opozicije", ali i aktuelni napad na OSA-u zbog navodnog prisluškivanja srbijanskih zvaničnika u BiH. Dio te ekipe je i "ekspert za terorizam" Dževad Galijašević, koji je zadužen za "informisanje javnosti" o navodnim terorističkim kampovima širom BiH, opasnim namjerama Arapa u BiH, vezama bošnjačkih političara sa tim strukturama i tako dalje. Značajnu ulogu ima i Pantelija Ćurguz, nekadašnji predsjednik Boračke organizacije RS-a i sadašnji Dodikov savjetnik za obavještajno-sigurnosna pitanja.\nDodikova paraobavještajna agencija obilato koristi resurse i kapacitete MUP-a RS-a. Bitna spona u toj saradnji je Dražen Višnjić, načelnik Odjeljenja za visokotehnološki kriminalitet. Prema informacijama Faktora iz MUP-a RS-a, Višnjić odgovara direktno Dodiku, zanemarujući u potpunosti čak i autoritet ministra Dragana Lukača u toj instituciji. Upravo je Višnjić jedina osoba u MUP-u RS-a koja ima pristup serverima koje im je svojevremeno ustupio američki FBI i opremi za prisluškivanje, a koje Dodik nerijetko zloupotrebljava.\nNaš izvor iz MUP-a RS-a tvrdi da Višnjić po instrukcije, pored Dodikovog ureda, ide i u Moskvu, s obzirom da je cijela priča oko paraobavještajne agencije i njene uloge u sinhroniziranim napadima na državne institucije BiH osmišljena i finansirana upravo iz Rusije, koja za cilj ima destabiliziranje BiH i sprječavanje euroatlantskog puta naše zemlje. Aktivnosti ruskih sigurnosnih službi u BiH i Srbiji se realizuju kroz Fond strateške kulture, preko kojeg se vode obračuni sa svim protivnicima ruske politike na Balkanu. Internet stranica Fonda strateške kulture redovno objavljuje kritičke tekstove na račun srbijanskog premijera Aleksandra Vučića, što je u skladu sa činjenicama o mreži koja je zadužena za narušavanje njegove pozicije u Srbiji, ali i tekstove "analitičara" Predraga Ćeranića ili Dževada Galijaševića o islamskom terorizmu u BiH i po RS opasnih aktivnosti bh. državnih sigurnosnih institucija, te hvalospjeva o režimu Milorada Dodika.\nFond strateške kulture je sastavni dio Ministarstva za kulturu Rusije, čije se jedno predstavništvo nalazi u Beogradu s navodnim ciljem "širenja ruske kulture i veza sa srpskim, ali i drugim balkanskim narodima". U stvarnosti taj Fond promoviše političke interese Rusije na Balkanu, naročito kada je u pitanju potreba vojne neutralnosti balkanskih država. "Kolumnisti" tog Fonda su, pored pomenutih Galijaševića i Ćeranića, Miroslav Lazanski i Ljiljana Bulatović, koji u javnosti iznose stavove koje ruske diplomate ne mogu izgovoriti, a ruskim novcem se finansira i rad nekoliko medija. Fond upravlja radom i finansijama Udruženja "Republika Srpska – Čast otadžbine", te sponzoriše dio aktivnosti firme "Andrićgrad" Emira Kusturice. Udruženje "Republika Srpska – Čast otadžbine" su u Beogradu 2014. godine osnovali bivši oficiri MUP-a RS-a i Vojske RS-a. Predsjednik Udruženja je penzionisani general Vojske RS Rodoljub Anđić, a predsjednik Izvršnog odbora Udruženja je Milenko Karišik, prijeratni pripadnik MUP-a RBiH. Dio aktivnosti Udruženja sponzoriše Fond strateške kulture, a neke aktivnosti sponzorišu "NIS" Beograd, koji je dijelom privatizovana od Gasproma. Udruženje sufinansiraju i firme Momčila Mandića, nekadašnjeg ministra pravde i zamjenika ministra unutrašnjih poslova, a sada zastupnika SRS Vojislav Šešelj u Skupštini Srbije.\nAktivnosti svih navedenih službi, pojedinaca, medija i udruženja su podređene realizaciji ruskih interesa na Balkanu, a one podrazumijevaju i destabilizaciju BiH kroz aktivnosti Milorada Dodika i njemu bliskih struktura.


Barselona – Kladjenje.rs\n[ 30 Juna, 2022 ] Tiket dana (četvrtak, 30.06.2022) Tiket dana\n[ 30 Juna, 2022 ] Tip dana: Fortaleza – Estudijantes: Očajne partije oba tima u nacionalnim prvenstvima, ali fenomenalne u Kopa Libertadoresu! Tip Dana\n[ 29 Juna, 2022 ] Ovaj bonus se ne odbija – Instaliraj Meridian aplikaciju i svakog dana budi na dobitku Bonus\n[ 29 Juna, 2022 ] SVI VERUJU U ĐOKOVIĆA – Iskoristi PROMO KVOTU da srpski teniser osvaja Vimbldon! Bonus\n[ 29 Juna, 2022 ] Tiket dana (sreda, 29.06.2022) Tiket dana\nTip dana: Barselona – Selta: Tim iz Viga ne leži Barseloni!\n10 Maja, 2022 Vlajko 0\nU utorak je poprilično interesantna ponuda za klađenje, a za vas smo ovog puta analizirali duel između Barselone i Selte iz Viga u sklopu vanrednog 36. kola španske La Lige.Meč između ova dva tima je […]\nTip dana: Betis – Barselona: Andalužani i dalje maštaju o plasmanu u Ligu šampiona!\n7 Maja, 2022 Vlajko 0\nUtisak je da odavno nije bila ovako dobra ponuda za klađenje kao što je to slučaj u subotu, a za vas smo ovog puta analizirali duel između Betisa i Barselone.Meč između ove dve sjajne ekipe […]\nTip dana: Barselona – Ajntraht Frankfurt: Ćavi je preporodio Barsu!\n14 Aprila, 2022 Vlajko 0\nU četvrtak su na programu revanš mečevi četvrtfinala Liga Evrope i Lige konferencija, a za vas smo ovog puta analizirali duel koji će biti odigran na “Nou Kampu” gde će fudbaleri Barselone ugostiti Ajntraht iz […]\nTip dana: Barselona – Sevilja: Barsa u strašnom naletu, da li su Andalužani sledeća žrtva?\n3 Aprila, 2022 Vlajko 0\nU nedelju je zaista fenomenalna ponuda za klađenje, a za vas smo ovog puta analizirali duel između Barselone i Sevilje, što će ujedno biti i sudar između drugoplasirane i trećeplasirane ekipa na tabeli španske La […]\nTip dana: Real Madrid – Barselona: Madriđani bez Benzeme, Barsa u velikom naletu! Ko će do trijumfa u “El Klasiku”?\n20 Marta, 2022 Vlajko 0\nUtisak je da odavno nije bila ovako dobra ponuda za klađenje kao što je to slučaj u nedelju, a za vas smo ovog puta analizirali “El Klasiko” u kom će Real Madrid na svom “Santjago […]\nDerbi dana: Napoli – Barselona: Maradonin duh nad Vezuvom, za koga bi navijao legendarni Argentinac u okršaju svoja dva bivša kluba?\n24 Februara, 2022 Vlajko 0\nU četvrtak je poprilično interesantna ponuda za klađenje, obzirom da nas očekuju revanš mečevi šesnaestine finala Liga Evrope, ali i Lige Konferencija, a za vas smo ovog puta analizirali duel koji će biti odigran na […]\nDerbi dana: Barselona – Napoli: Silno pojačana Barsa ide na trofej u Ligi Evrope, ali pitaju se tu nešto i ove sezone sjajni Napolitanci!\n17 Februara, 2022 Vlajko 0\nU četvrtak je izuzetno zanimljiva ponuda za klađenje obzirom da su na programu mečevi šesnaestitne finala Liga Evrope i Lige Konferencija, a derbi dana se igra na Nou Kampu gde će fudbaleri Barselone ugostiti Napoli.Susret […]\nDerbi dana: Barselona – Atletiko Madrid: Bitka za Ligu šampiona na Nou Kampu! Ko će do trijumfa?\n6 Februara, 2022 Vlajko 0\nU nedelju je sjajna ponuda za klađenje, a derbi dana se igra u Kataloniji gde će fudbaleri Barselone na Nou Kampu dočekati aktuelnog šampiona Španije, ekipu Atletiko Madrida.Duel između ova dva tima je zakazan za […]\nDerbi dana: Barselona – Real Madrid: Barsini klinci protiv mašinerije iz Madrida! Ko će do trijumfa u “El Klasiku”?\n12 Januara, 2022 Vlajko 1\nU sredu je na programu nekoliko spektakularnih mečeva, a za vas smo ovog puta analizirali duel Superkupa Španije u kom će snage odmeriti Barselona i Real Madrid.Duel između dva ljuta rivala je zakazan za 20 […]\nTip dana: Majorka – Barselona: Ogromni problemi za Ćavija! Desetkovana Barsa juri trijumf na teškom gostovanju kod Majorke!\n2 Januara, 2022 Vlajko 0\nU nedelju je konačno nešto bolja ponuda nego što je to slučaj biou prethodnih nekoliko dana, a za vas smo ovog puta analizirali duel između Majorke i Barselone.Meč između ova dva tima je zakazan za […]\nDerbi dana: Sevilja – Barselona: Neki novi klinci iz Barse na teškom ispitu kod odličnih Andalužana!\n21 Decembra, 2021 Vlajko 0\nU utorak nas očekuje mnogo interesantnih mečeva, a za vas smo ovog puta analizirali duel između Sevilje i Barselone koji je prvobitno trebalo da bude odigran još u septembru, ali je odložen zbog reprezentativnih mečeva.Početak […]\nDerbi dana: Bajern Minhen – Barselona: Barsa ima najteži mogući zadatak – pobeda na gostovanju kod mašinerije iz Minhena!\n8 Decembra, 2021 Vlajko 0\nU sredu nas očekuje novih osam mečeva u okviru poslednjeg kola grupne faze Lige šampiona, a za vas smo ovog puta analizirali duel koji će bez prisustva navijača biti odigran u Minhenu, gde će Bajern […]\nDerbi dana: Barselona – Real Madrid: “El Klasiko” na novom početku, prvi put bez Ronalda i Mesija posle 16 godina!\n24 Oktobra, 2021 Vlajko 0\nKao što smo već i pomenuli, odavno nije bila tako kvalitetna ponuda za klađenje kao što je to slučaj ove nedelje. Širom Evrope je na programu nekoliko izuzetno zanimljivih mečeva, ali i nekoliko velikih derbija, […]\nTip dana: Barselona – Valensija: Ko će do trijumfa u duelu posrnulih velikana?\n17 Oktobra, 2021 Vlajko 0\nU nedelju je zaista fenomenalna ponuda za klađenje, a za vas smo ovog puta analizirali derbi meč devetog kola španske La Lige, u kom će Barselona na svom Nou Kampu ugostiti ekipu Valensije, i biće […]\nDerbi dana: Atletiko Madrid – Barselona: Ranjena Barsa u najgorem mogućem trenutku gostuje na “Vanda Metropolitanu”!\n2 Oktobra, 2021 Vlajko 0\nU subotu je kao i uvek fenomenalna ponuda za klađenje, pošto se širom Evrope igra mnogo zanimljivih susreta, a za vas smo ovog puta kao derbi meč analizirali duel koji će biti odigran na prelepom […]\nTip dana: Kadiz – Barselona: Da li je Barsa kadra da pobedi barem Kadiz?\n23 Septembra, 2021 Vlajko 0\nPoslednji meč šestog kola španske La Lige se igra u Kadizu gde će istoimena ekipa na svom terenu ugostiti Barselonu koja ima dosta problema na startu novog šampionata.Susret između ova dva tima je zakazan za […]\nDerbi dana: Barselona – Bajern Minhen: Katalonci pamte osmicu sa La Luža, mogu li da se osvete bar minimalcem?\n14 Septembra, 2021 Vlajko 0\nU utorak su na programu prvi mečevi prvog kola Lige šampiona, a za vas smo ovog puta analizirali jedan veliki derbi koji će biti odigran na “Nou Kampu” gde će fudbaleri Barselone ugostiti Bajern iz […]\nTip dana: Atletik Bilbao – Barselona: Mogu li “lavovi” da se osvete Barsi za težak poraz u finalu Kupa Kralja?\n21 Avgusta, 2021 Vlajko 0\nKonačno smo dočekali subotu koja nam donosi mečeve engleske, španske, italijanske, nemačke i francuske lige, ili skraćeno “liga petica”, a za vas smo ovog puta u moru zanimljivih duela analizirali meč koji će biti odigran […]\nTip dana: Barselona – Real Sosijedad: Mesi je prošlost, kakva je Barsina budućnost?\n15 Avgusta, 2021 Vlajko 0\nU nedelju se nastavljaju mečevi prvog kola španske La Lige, a derbi meč ovog kola se igra na “Nou Kampu” gde će fudbaleri Barselone ugostiti Real Sosijedad.Susret između ova dva tima je zakazan za 20 […]\n8 Maja, 2021 Vlajko 0\nU subotu je izuzetno bogata ponuda za klađenje, a deluje da se najveći derbi igra na Pirinejima gde će Barselona na svom “Nou Kampu” dočekati prvoplasirani Atletiko Madrid.Susret između ova dva fantastična tima je zakazan […]\nTip dana: Fortaleza – Estudijantes: Očajne partije oba tima u nacionalnim prvenstvima, ali fenomenalne u Kopa Libertadoresu!\n30 Juna, 2022 0\nU četvrtak ponovo nema na programu nekih atraktivnijih mečeva, pa je samim tim i ponuda za klađenje poprilično siromašna, a ovog puta smo za vas analizirali jedan duel osmine finala Kopa Libertadores, u kom će […]


Članovi UG "Radinost" na etno susretima u Knjaževcu -\nU subotu i nedelju u Knjaževcu su održani 11. susreti etno udruženja i asocijacija Srbije pod nazivom „Tradicijom u Evropu“ , na kojima su učestvovali i predstavnici aleksinačkog Udruženja građana „Radinost“. Tradiciju ovog dela Srbije i svoje rukotvorine predstavile su vredne domaćice i članice ovog udguženja, a manekenke su na modnoj reviji prošetale u modelima u crno-beloj boji, upotpunjenim etno motivima.\n– Ove godine smo prvi put pozvani da predstavimo naše modele na modnoj reviji, a devojke su u Knjaževcu predstavili modele koje kreiraju i izrađuju naše članice. To je bilo interesantno knjaževačkoj publici, jer oni prvi put vide reviju nekog drugog udruženja, pošto je do sada bio običaj da u tim revijama učestvuje samo njihovo udruženje – ističe za Radio Aleksinac predsednica Udruženja građana „Radinost“ Živica Vidanović.\nPrevious Post:Telegrafski saobraćaj u Srbiji: Prva depeša poslata iz Aleksinca (I)\nNext Post:Šest crtanih filmova na ovogodišnjem Kids festu